Ini Kelebihan Bersalaman, Sunnah Yang Disepakati Ketika Bertemu

Islam merupakan agama yang amat menitikberatkan adab-adab dalam berkomunikasi sesama manusia sama ada Islam dan bukan Islam. Untuk itu, di antara sebab Allah SWT mengutuskan Nabi Muhammad SAW adalah untuk menyempurnakan atau mengajarkan akhlak kepada sekalian manusia.

Sabda Baginda SAW:

إِنَّمَا بُعِثْتُ لِأُتَمِّمَ صَالِحَ الْأَخْلَاقِ

Maksudnya: “Sesungguhnya tidak aku diutuskan melainkan untuk menyempurnakan kebaikan akhlak.” [Riwayat Ahmad (8952)][Syeikh Syu’aib al-Arna’outh menilai hadis ini sebagai sahih dan sanadnya kuat]

Tambahan pula, bersalaman ketika bertemu termasuk di dalam adab-adab Islam dan akhlak yang terpuji. Ini kerana, ia menggambarkan sifat cinta dan kasih sayang di antara yang bersalaman.

Berdasarkan soalan di atas, terdapat sebuah hadis yang menunjukkan kelebihan perbuatan bersalaman adalah:

Daripada al-Bara’ berkata, bahawa Rasulullah SAW bersabda:

مَا مِنْ مُسْلِمَيْنِ يَلْتَقِيَانِ، فَيَتَصَافَحَانِ، إِلَّا غُفِرَ لَهُمَا قَبْلَ أَنْ يَتَفَرَّقَا

Maksudnya: “Tidaklah ada dua orang muslim itu apabila bertemu, lalu bersalamanan, melainkan akan diampunkan dosa keduanya sebelum mereka berpisah.” [Riwayat Ahmad (18547)]

Hadis di atas ini juga diriwayatkan oleh Imam Abu Daud, Imam al-Tirmizi dan juga Imam Ibn Majah di dalam sunan mereka. Adapun berkaitan hukum hadis di atas, di sini dinukilkan beberapa pandangan para ulama:

Imam Abu Daud (275 H) mendiamkan (tidak menghukum) hukum hadis tersebut di dalam sunannya dan jika Imam Abu Daud tidak menyatakan hukum pada sesebuah hadis di dalam sunannya maka ia menunjukkan bahawa hadis tersebut adalah soleh (baik dari sudut matan dan sanadnya).

*Imam al-Tirmizi (279 H) menilai hadis di atas sebagai hasan gharib.

*Imam Ibn al-Mulaqqin (804 H) menghukum hadis al-Bara’ sebagai hasan.

*Imam al-Suyuthi (911 H) menyatakan bahawa hadis ini adalah sahih.

*Syeikh Syu’aib al-Arna’outh menilai hadis di atas sebagai sahih li ghairihi.

Melihat kepada beberapa pandangan ahli ilmu di atas, cenderung kepada pandangan yang menyatakan hadis ini adalah hasan dengan sokongan bagi hadis tersebut. Ini juga merupakan amalan para sahabat Nabi SAW.

Ini berdasarkan kepada sebuah hadis yang sahih:

Daripada Qatadah RA, beliau berkata kepada Anas bin Malik RA:

أَكَانَتِ المُصَافَحَةُ فِي أَصْحَابِ النَّبِيِّ صَلَّى اللهُ عَلَيْهِ وَسَلَّمَ؟ قَالَ: نَعَمْ

Maksudnya: “Adakah terdapat perbuatan bersalaman dalam kalangan sahabat Nabi SAW?.” Jawab Anas: “Ya.” [Riwayat al-Bukhari (6263)]

Selain itu, Imam Ibn Batthal menyatakan bersalaman merupakan satu kebaikan menurut kebanyakan ulama. Imam al-Nawawi juga menyatakan bahawa bersalaman merupakan sunnah yang disepakati ketika bertemu.

Perbuatan ini juga telah dinaskan oleh kebanyakan para ahli feqah bahawa bersalaman adalah sunnah dengan berdalilkan kepada sejumlah khabar-khabar yang sahih dan juga hasan.

KESIMPULANNYA:

Hadis berkaitan kelebihan bersalaman merupakan hadis yang hasan sebagaimana yang dinyatakan di atas. Tambahan pula, amalan ini telah wujud di zaman Rasulullah SAW lagi sebagaimana yang diceritakan oleh para sahabat Baginda SAW. Akhirnya, semoga Allah SWT memberi kita kekuatan untuk dalam mengamalkan serta menyebarkan sunnah Nabi SAW. Amin.

Wallahua’lam.


Keutamaan Manakah Yang Lebih Baik Antara Zikir Dan Selawat? Ayuh Fahami Bersama.

Kita sering sahaja alpa untuk sentiasa mengingati Allah SWT dan Rasulullah SAW di kala waktu senang. Apabila sesuatu menimpa kita seperti musibah atau kecelakaan, sudah pasti laju bibir ini mengeluarkan doa-doa meminta pertolongan. Subhanallah–kita lalai sewaktu senang.

Tetapi lumrah sebagai seorang manusia untuk membuat kesilapan, andai diri ini tidak sempurna kita masih lagi mencari keredhaan Ilahi. Selawat dan zikir adalah perkara yang harus kita ucapkan walaupun hanya sekali pada satu masa.

Kadang-kadang kita sering sahaja untuk bersosial bersama orang sekeliling dan ianya ada juga memakan masa yang agak lama. Apabila kita teringat untuk bertafakur buat seketika, ingatlah untuk berzikir dan selawat agar kita mengingati Allah SWT dan juga Nabi Muhammad SAW.

Apakah maksud sebenar selawat itu sendiri? Selawat merupakan perkataan jam’ bagi solat (الصلاة) yang juga membawa maksud doa atau pujian. Setiap selawat yang di ucapkan sama ada pada Allah SWT, selawat para malaikat mahupun juga selawat manusia adalah berbeza di antara satu sama lain. Selawat Allah SWT ialah pujian-Nya di sisi para malaikat yang tinggi. Manakala selawat malaikat adalah doa tambahan gandaan pahala dan selawat dari orang mukmin ialah berdoa memohon supaya Allah SWT melimpahkan rahmat, menambahkan kemuliaan, kehormatan dan juga puji-pujian kepada Nabi Muhammad SAW.

Manakala maksud zikir dari aspek bahasa adalah mengingati dan pada isilah, zikir adalah suatu perkara yang di lakukan dengan niat untuk mengingati Allah SWT dengan cara-cara yang berpatutan pada syara’ seperti menerusi ucapan, perbuatan, atau dengan hati.

Kedua-dua selawat dan zikir ini seperti yang telah di nyatakan adalah menjadi tuntutan buat umat islam. Ia kerana dapat membantu umat Islam sentiasa mengingati Allah SWT bahkan memuji Nabi Muhammad SAW bagi mendapat keredhaanNya. Terdapat catat di dalam al-Quran di mana Allah SWT menyatakan dengan jelas berkaitan tuntutan kita sebagai hambaNya untuk sentiasa berselawat dan berzikir. Antaranya:

إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا

al-Ahzab: 56

Maksudnya: “Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW), wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”

Tafsiran Syeikh al-Maraghi mengenai ayat ini berkata: Wahai orang beriman, doakanlah supaya Nabi SAW mendapat rahmat, muliakan Baginda walau dengan apa cara yang kamu mampu lakukan. Umpamanya mengikut Baginda secara baik atau mematuhi setiap arahannya. Begitu juga, dengan cara mengucapkan selawat dan salam kepada Baginda dengan lidahmu. [Lihat: Tafsir al-Maraghi, 11/5511)]

Ada juga terdapat ayat di dalam al-Quran yang masih menekankan tuntutan mengenai zikir, seperti:

يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا

al-Ahzab: 41

Maksudnya: “Wahai orang-orang yang beriman! berzikirlah kamu kepada Allah dengan zikir yang banyak.”

وَاذْكُرِ اسْمَ رَبِّكَ بُكْرَةً وَأَصِيلًا

al-Insan: 25

Maksudnya: “Dan sebutlah dengan lidah atau dengan hati akan nama Tuhanmu (di dalam dan di luar solat) pada waktu pagi dan petang.”

Masih lagi banyak yang tercatat di dalam kitab suci al-Quran yang menegaskan serta menyeru kita sentiasa untuk berzikir dengan mengingati Allah SWT. Di dalam masa yang sama, ada juga hadith yang di nyatakan kelebih atau tuntutan untuk kita sentiasa berselawat dan berzikir:

أَكْثِرُوا عَلَيَّ مِنَ الصَّلَاةِ فِي كُلِّ يَوْمِ جُمُعَةٍ

Maksudnya: “Perbanyakkanlah berselawat ke atasku pada setiap hari Jumaat.” [Riwayat al-Baihaqi (5995)][Imam al-Syaukani menilai sanad hadith ini adalah hasan]

فَإِنَّهُ مَنْ صَلَّى عَلَيَّ صَلَاةً صَلَّى الله عَلَيْهِ بِهَا عَشْرًا

Maksudnya: “Sesungguhnya barangsiapa yang berselawat ke atasku dengan satu selawat, maka Allah SWT akan berselawat ke atasnya dengan sepuluh selawat.” [Riwayat Muslim (384)]


Nak Qada’ Puasa Tapi Tak Ingat Berapa Jumlah Puasa Yang Ditinggalkan

Berpuasa adalah Rukun Islam yang ketiga. Setiap umat Islam wajib melaksanakannya. Namun dalam keadaan tertentu seperti uzur syarie, haid bagi wanita dan masalah kesihatan maka terpaksalah seseorang itu tidak berpuasa.

Walau bagaimanapun puasa yang ditinggalkan wajib diqadakan di samping perlu membayar fidyah (JIKA TIDAK MAMPU MENGGANTIKAN PUASA HINGGA TIBA RAMADAN BERIKUTNYA).

Jika seseorang itu meninggalkan puasa Ramadan atas sebab-sebab tertentu, maka dia wajib mengqadakan puasanya itu mengikut bilangan hari yang dia tinggalkan.

Firman Allah SWT:

وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ

Maksudnya: Dan sesiapa yang sakit atau dalam musafir maka (bolehlah ia berbuka, Kemudian wajiblah ia berpuasa) sebanyak hari yang ditinggalkan itu pada hari-hari yang lain.

Surah al-Baqarah, 2:185

Jika dia merupakan seorang yang memiliki uzur syarie, seperti sakit, lalu dia meninggalkan puasa Ramadhan dalam keadaan dia mampu untuk menggantikannya pada bila-bila waktu selepas Ramadhan, kemudian dia mati. Maka ke atas wali/warisnya untuk menunaikan puasa bagi pihak dia.

Daripada Aisyah R.anha bahawa Rasulullah SAW bersabda:

مَنْ مَاتَ وَعَلَيْهِ صِيَامٌ صَامَ عَنْهُ وَلِيُّهُ

Maksudnya: Barangsiapa yang mati sedangkan ke atasnya ada puasa (yang perlu diqadakan) maka walinya berpuasa bagi pihaknya.

Hadis riwayat Bukhari dan Muslim

Daripada Ibn Abbas RA, beliau menceritakan:

جاء رجلٌ إلى النبيِّ صلى الله عليه وسلم فقال: يا رسولَ اللهِ إن أمي ماتتْ وعليها صومُ شهرٍ، أفأقضِيه عنها ؟ قال: نعم ، قال: فديْنُ اللهِ أحقُّ أن يُقْضَى

Maksudnya: Telah datang seorang lelaki kepada Nabi SAW dan berkata: Wahai Rasulullah, sesungguhnya ibuku sudah wafat dan ke atasnya ada sebulan puasa yang perlu diqada, bolehkah aku menunaikannya bagi pihak beliau? Berkata Baginda SAW: Boleh. Adalah hutang kepada Allah itu lebih berhak untuk dilangsaikan.

Hadis riwayat Bukhari dan Muslim

Wali bererti kaum kerabat dan keluarga. Perlu diperhatikan bahawa fidyah hanya dibayar jika seseorang yang meninggal sebelum sempat mengqadakan puasanya sedangkan dia mampu untuk berbuat sedemikian ketika hidup.

Para ulama membahagikan kaedah penentuan bilangan hari untuk puasa qada kepada dua; tahdidi dan taqribi. Tahdidi bererti menentukan dengan tepat bilangan hari yang ditinggalkan, manakala taqribi ialah menggunakan anggaran berapa hari yang ditinggalkan kerana seseorang itu lupa berapa hari puasa yang telah dia tinggalkan.

Guru kami, Syeikh Muhammad bin Muhammad al-Mukhtar al-Shinqiti menjelaskan kaedah penentuan secara taqribi ini ialah dengan bertanya kepada seseorang itu seperti ini:

“Adakah telah tinggalkan 50 hari?”
“Terlalu sedikit”
“90 hari?”
“Terlalu banyak”

Maka jumlah taqribinya ialah 75 hari. Berkenaan dengan fidyah, hendaklah seseorang itu berusaha mengqadakan puasanya setiap hari yang mungkin terlebih dahulu. Ini lebih bersifat ihtiyati (berhati-hati) dalam urusan agama berbanding terus membenarkan membayar fidyah sehingga mengabaikan tuntutan qada’.

Selain daripada itu, boleh juga ditanya kepada mufti negeri masing-masing untuk kepastian lanjut.

Semoga usaha kita untuk mengqada puasa-puasa yang lalu menjadi muhabasah kita untuk meraih kebaikan yang lebih besar daripada Allah SWT pada masa akan datang.

Wallahua`lam.


Tampil Berhijab Tanda Hormat, Salur Bantuan RM29,000 Kepada Masjid, Penampilan Hannah Yeoh Mempersonakan!

Baru-baru ini penampilan Menteri Belia dan Sukan, Hannah Yeoh yang berhijab sewaktu menyampaikan sumbangan sebanyak RM 29,000 kepada Masjid Al-Imam Al-Ghazali mencuri perhatian.

Ahli Parlimen Segambut itu, terlihat begitu manis dan mempersona dalam persalinan baju kurung bertanah hitam berbunga merah dan mengenakkan tudung dalam rona tanah atau sand beige.

Hijabista difahamkan tujuan Hannah memberi sumbangan kepada masjid tersebut adalah untuk meringankan sedikit beban yang dipikul oleh pihak pengurusan masjid bagi membeli sebuah lagi van jenazah.

Memetik laporan Awani, Hannah berkata sumbangan berkenaan adalah penambahan kepada dana sedia ada yang telah dikumpulkan oleh pihak masjid bagi tujuan berkenaan.

“Saya telah dimaklumkan oleh pihak masjid mengenai keperluan mendapatkan sebuah van jenazah dan difahamkan mereka telah mengumpulkan dana tetapi masih tidak mencukupi.

“Saya sudah lihat kertas permohonan mereka dan saya telah menyalurkan RM29,000 untuk mencukupkan peruntukan itu.”

“Saya percaya van jenazah ini akan memanfaatkan penduduk Segambut yang memerlukan kerana penyewaan sebuah van biasa agak mahal,” ujarnya.

Tambahnya lagi, dia berharap agar perkara sama dapat dilakukan oleh mana-mana wakil rakyat lain yang turut memimpin di bawah tampuk pemerintahan Kerajaan Perpaduan.

Tegasnya, ini demikian agar kebajikan rakyat dikawasan pimpinan wakil rakyat itu dapat dijaga tanpa mengira kaum dan agama, walaupun berbeza budaya dan bangsa.

“Apabila permohonan (dana) masuk, saya tak lihat agama ini kena bagi berapa dan sebagainya, kalau ada apa sahaja keperluan kita akan salurkan mengikut kemampuan. Saya turut berterima kasih kepada penderma dana yang telah membantu membolehkan pembelian van ini,” jelas Hannah.

Selain, sumbangan yang diberikan, penampilan Hannah Yeoh yang sopan berbaju kurung dan mengenakan tudung kerana menghormati masjid turut menjadi bualan dikalangan warga maya.

Malah, dapat dilihat keayuan dan persona Hannah Yeoh begitu terserlah sewaktu mengenakan pakaian tradisi melayu itu.

Untuk rekod, ini bukan kali pertama Hannah tampil ke masjid dengan memakai pakaian sopan dan mengenakan hijab.

Terdahulu, pada 30 November Hannah Yeoh pernah turun padang untuk menyantuni penduduk di dalam masjid sama dengan penampilan berhijab penuh dan berbaju kurung, persis wanita Melayu.

Hijabista mendoakan agar, satu hari nanti Hannah Yeoh memperoleh hidayah dan dapat berhijrah kearah yang lebih baik.

Terima kasih kerana menjadi wakil rakyat yang membantu rakyat tanpa ‘pilih kasih’, diharapkan usaha murni Hannah Yeoh ini kekal istiqamah dan menjadi teladan buat pemimpin lain.


Pemilik Gerai Jalanan, Kini Bergelar Jutawan, Hanya Jual Mee Segera. Rasa Tercabar!

Indomie sebagai kebanggaan jenama mee segera Indonesia sangat terkenal, malah mee yang terkenal dengan rasanya yang sangat sedap dieksport ke lebih 60 buah negara di dunia tau.

Nah, salah satu negara yang sangat meminati Indomie ialah Nigeria, yang terletak di Afrika Barat. Indomie mula diperkenalkan di Nigeria pada tahun 1988, dan kilang pengeluaran Indomie pertama dibuka di negara ini pada tahun 1995.

Namun, ada satu kisah unik yang perlu anda ketahui, Indomie ternyata memberi rezeki kepada sebilangan peniaga iaitu dua orang anak muda dari Nigeria, kisah mereka pernah mengalaminya sendiri tau.

Sebuah gerai di Lagos, Nigeria bernama ABK Noodles mendatangkan wang yang banyak untuk pemiliknya berkat ramainya pembeli yang datang dan pergi mengisi perut di sana. Aboki, pemilik gerai jalanan, mempunyai menu utama berupa Indomie yang dimasak dengan bahan tambahan lain seperti telur, lobak merah, cili, tomato, timun, lada kisar, dan minyak kacang tanah.

Selepas itu, dia juga memasaknya dengan cara yang unik dan berbeza. Hasilnya, ramuan Indomie Aboki menjadi sangat sedap dan viral di Nigeria. Indomienya membuatkan dia digelar sebagai penjual jalanan terbaik di Nigeria. Hebat sangat!

Fakta menarik, Aboki boleh memperoleh RM300 setiap hari hanya dengan menjual menu tersebut! Aboki bukan satu-satunya anak muda Nigeria yang berjaya menjadi jutawan dengan menjual Indomie, masih ada Danladi yang kisahnya menjadi viral di TikTok selepas kisahnya dikongsi oleh akaun TikTok @clarissachristiyan.

Pemuda berusia 25 tahun itu telah menceburi perniagaan menjual Indomie sejak berusia 18 tahun. Ketika itu, dia membantu ibu bapanya menjual makanan sehingga akhirnya Danladi ingin mempunyai perniagaan sendiri. Menyedari bahawa Indomie sangat popular di kalangan warga Nigeria, malah ia menjadi salah satu makanan ruji, dia mengambil keputusan untuk membuka kedai Indomie di Sokoto.

Danladi turut melakukan beberapa inovasi dengan mencampurkan herba dan rempah ratus untuk memproses mee kegemaran masyarakat bagi menghasilkan rasa yang berbeza dan lebih enak. Tidak sia-sia, keazamannya adalah pintu kejayaannya. Daripada hasil penjualan Indomie, Danladi mampu membeli rumah untuk dirinya dan ibu bapanya dan melanjutkan pelajaran ke kolej.

Rasa tercabar tak, baca kisah Aboki dan Danladi yang boleh jadi jutawan hanya dengan jual Indomie? Bergembiralah, mengetahui mee segera yang menjadi kebanggaan masyarakat mampu mengubah kehidupan ramai orang.

SUMBER: JALAN TIKUS


Bersenam Di Rumah Hilang Motivasi Diri? Ikut Pelan Terbaik Ini Untuk Jadual Senaman Yang Berkualiti!

Dalam dunia sukan dan senaman, kadangkala kita akan rasa terlalu bermotivasi untuk mencapai tahap kesihatan, kecergasan dan tubuh badan yang ideal, adakalanya kita akan rasa hampir berputus asa sehingga membantutkan resolusi kesihatan dan kecergasan.

Tambahan pula PKP 3.0 akan disambung, lagi lamalah kita akan berada di rumah dan melakukan kerja serta senaman di rumah. Usah risau, team Hijabista kongsikan kepada anda beberapa info penting untuk kekal motivasi dalam bersenam.

RANCANG LATIHAN

Sekiranya anda mempunyai program latihan yang terancang, anda mudah untuk menyediakan diri dalam apa jua situasi, sekiranya anda sibuk pada hari berikutnya. Mungkin anda boleh mengaturnya dengan hari dan masa yang berlainan. Perancangan adalah penting untuk mencapai sasaran. Ianya ibarat menembak dengan sasaran yang berpusat. Bukan sahaja merancang program latihan, malah anda dinasihatkan untuk mencatatkan pencapaian anda dari masa ke masa.

BANGUN AWAL PAGI

Anda juga dinasihatkan untuk bangun awal pagi untuk bersenam. Hal ini kerana sekiranya anda sangat sibuk pada hujung minggu, lakukan senaman pada awal pagi supaya tidak akan mengganggu jadual atau rancangan anda yang lain kerana tidak ada pusat beli-belah atau kawan-kawan anda yang akan bangun awal pagi pada hujung minggu.

CARI RAKAN SENAMAN

Anda juga perlu mencari rakan untuk senaman. Rakan senaman perlulah mem- punyai impian kesihatan dan kecergasan yang hampir sama dengan anda. Rakan senaman juga akan dapat membantu anda dalam senaman dan memotivasikan anda.

MEMPELBAGAIKAN JENIS SENAMAN

Lakukan senaman walau dimana jua anda berada tidak kira di rumah, pejabat, atau ketika bercuti ke luar negara. Pelbagaikan senaman anda dengan alatan yang tersedia ada di sekeliling anda sama ada botol air, bag pakaian, buku tebal dan sebagainya. Jadikan diri anda seroang yang kreatif untuk mencipta senaman yang baru dan mencabar tapi ingat, senaman perlulah selamat dan bebas dari risiko keceeraan.

BELANJA DIRI ANDA

Apa salahnya untuk hargai dan manjakan diri anda. Belanja diri anda sepotong pizza atau ayam goreng bersalut keju pada setiap hujung minggu kerana anda telah berjaya mencapai berat yang ideal pada setiap minggu. Hal ini untuk memotivasikan anda. Bukan sahaja dengan makanan, anda boleh menghadiahkan diri anda dengan percutian pada setiap 3 bulan atau setiap tahun atau beli pakaian sukan yang baru apabila setiap kali anda mencapai berat badan yang ideal.


Solekan Menawan Untuk Konvokesyen, Boleh Juga Untuk Ke Kenduri Kahwin!

Mesti ramai para hijabi yang akan meraikan majlis konvokesyen ataupun graduasi dalam masa terdekat ini kan? Masa ini lah anda nak hias diri dan mengenakan solekan cantik untuk kelihatan lebih menawan dan “Wow“. Tambahan pula, tak salah nak melawa di hari-hari penting.

Meraikan majlis konvokesyen ini adalah sesuatu yang paling ditunggu oleh semua graduan. Setelah bertahun-tahun berhempas-pulas untuk menamatkan pelajaran, anda pastinya ingin terlihat cantik untuk mengambil gambar dan video bersama rakan-rakan sebagai kenangan. Sehinggakan ada yang sanggup mengupah jurusolek. Namun, apa kata cuba tip ini dan lakukannya sendiri di rumah? Jimat kos dan tak perlu membazir.

Langkah pertama sekali adalah prep muka menggunakan pelembap, primer dan pelindung matahari. Prep muka ini penting supaya solekan dapat diserap dengan lebih baik. Untuk mendapatkan hasil kulit muka yang tidak ‘cakey’ dan ‘smooth’, anda disarankan untuk menggunakan pelembap yang berasaskan gel atau bebas minyak.

Ukir sahaja mengikut bentuk kening anda.  Mengikut video ini, selepas mengukir kening, anda perlu ‘conceal’ kening anda untuk kelihatan lebih kemas. Jangan lupa ratakan ya.

Untuk hijabi yang baru belajar untuk memakai kanta lekap, anda disarankan untuk memilih kanta lekap yang berwarna biasa seperti coklat, hazel ataupun perang. Elakkan memakai kanta lekap yang berwarna unik seperti merah, biru, ungu dan kuning.

Untuk memilih warna ‘foundation’, anda mesti mengenal pasti warna dasar kulit anda terlebih dahulu, kerana ia akan mempengaruhi warna ‘foundation’ yang paling sesuai untuk anda.

Tidak lengkaplah solekan tanpa ‘shading’ hidung. Ia merupakan langkah penting untuk membuatkan hidung anda kelihatan mancung. Setelah lukis garisan pada kedua-dua hidung, anda perlu isi bahagian tengah tersebut dengan concealer.

‘Loose powder’ penting untuk memastikan solekan anda tahan lebih lama. Teksturnya yang halus dapat menutup ‘pores’ anda dan membuatkan solekan nampak lagi menawan.

Untuk solekan konvo, anda mestilah memilih warna pembayang mata yang neutral. Selepas itu, boleh cuba tambahkan ‘shimmer’. Jangan pula menggunakan teknik ‘smoky’ ya. Kalau berpeluh, nanti susah!

Tidak lengkaplah pembayang mata tanpa eyeliner kan. Eyeliner membantu menyerlahkan lagi mata anda. Eyeliner terbahagi tiga jenis, iaitu pensil, cecair, dan gel. Anda disarankan untuk memilih eyeliner jenis gel dan cecair kerana ianya tidak mudah cair dan luntur.

Fungsi maskara adalah untuk menjadikan bulu mata anda lebih menonjol serta menaikkan seri pada wajah anda. Selepas itu, jangan lupa memakai bulu mata palsu. Untuk kesan semula jadi, pilihlah bulu mata palsu yang paling dekat jenis bulu mata anda.

Pemerah pipi atau ‘blusher’ berfungsi untuk menonjolkan tulang pipi anda. Sapukan  pemerah pipi mengikut bentuk wajah anda dan pilih warna-warna seperti merah jambu ataupun peach.

Jangan lupa untuk mengaplikasikan highlighter pada tulang pipi, dan batang hidung. Highlighter ini membantu memberikan kesan ‘glowing’ saat terkena cahaya. Mesti menyerlah saat anda naik ke pentas!

Untuk gincu, gunakan juga warna-warna ‘nude’ dan elakkan warna-warna terang seperti merah.

Akhir sekali, jangan lupa semburkan ‘setting spray’ keseluruh muka untuk mengekalkan solekan. Ianya mempunyai fungsi yang sama seperti primer iaitu melindungi solekan daripada cair meskipun anda berpeluh dan kulit berminyak sepanjang hari.

Selamat mencuba langkah ini ya! Tahniah kepada para hijabi yang akan menghadiri majlis konvokesyen.


Alamak! Jerawat Muncul Dekat Muka, Perlu Picit Atau Tak?

Aduh! Dah banyak event dan kenduri kahwin bila menjelang masuk bulan Disember ini, muka pula dah start breakout (naik jerawat), macam mana ini? Jerawat seketul yang besar pula itu, nak picit atau biarkan ya?

Menjadi situasi yang lazim untuk anda menghadapi masalah seperti ini, bila hari yang sepatutnya tiba bermacam-macam perkara akan terjadi. Paling merisaukan pula ada ‘Kak J’ (jerawat) muncul di muka, besar pula itu kemunculannya.

Jadi perlu atau tidak anda picit ‘Kak J’ yang ada pada muka itu? Ada yang katakan supaya biarkan sahaja, nanti hilang ikutkan masa. Tapi, waktu dah singkat, esok nak melawa!

Ya, ramai yang akan membuat keputusan untuk memicit jerawat itu dan biarkan ia surut. Tetapi anda perlu HENTIKAN jika tiada tanda yang ia ‘layak’ di picit.

Jerawat yang sudah ‘masak’ akan mengeluarkan satu ‘bintik putih’ atau whitehead diatasnya. Jika tiada, jangan gatal tangan untuk memicit kerana kemerahan itu hanyalah inflamasi kulit. Kalau diusik, ia akan memudaratkan lagi keadaan jerawat.

Kawasan Dahi sehingga ke hidung adalah ‘T-zone’ yang sememangnya TIDAK BOLEH DIUSIK. Kenapa? Ia merupakan kawasan yang banyak aliran darah mengalir. Kawasan kulit hidung juga agak sensitif dan ia memerlukan tempoh yang lama untuk menghilangkan kesan selepas memicit.

Jangan di picit kalau jerawat anda muncul tiga serentak di kawasan muka yang berbeza. Gunakan krim jerawat untuk meredakan keradangan dan membantu proses kematangan dengan lebih cepat.

Ada jerawat yang akan timbul tetapi dalam keadaan yang besar. Ia boleh membesar dalam radius 1 inci. Elakkan untuk memicit kerana rasa sakit boleh dirasakan. Ia juga salah satu simptom facial cellulitis dan anda perlu rujuk pada pakar.

Sumber: Alodokter


Lenyap 40 KG Lepas Amal Diet Atkins Setahun Lalu, Gadis Ini Maintain Langsing & Tampil Cantik Di Majlis Konvo

Bagi yang mengalami masalah berat badan, pasti tidak akan putus asa mencari kaedah terbaik untuk mendapatkan semula tubuh ideal. Ada yang menggunakan cara workout yang ekstrem, menjaga pemakanan, kaedah intermittent fasting dan pelbagai lagi cara diet berkesan. Namun bagi gadis ini dia memilih untuk menggunakan cara diet atkins dalam proses menurunkan berat badan sehingga 40 kg dalam masa setahun.

Ayuh kita lihat step by step gadis ini mengamalkan diet atkins sebelum kembali langsing dan masih ‘maintain’hingga kini. Malah dia juga tampil anggun ketika majlis konvokesyen Febuari lalu.


Ibu Baru Meninggal Dunia & Motosikal Pula Dicuri, Ebit Lew Bantu Dua Beradik Ini

Kisah mengenai dua beradik yang dicuri motosikalnya selepas baru sahaja hari kehilangan ibu mereka memang menjadi viral di media sosial pada beberapa hari yang lalu.

Kasihan dengan nasib mereka, pendakwah terkenal, Ebit Lew tampil mengulurkan bantuan buat adik-beradik ini yang masih bersekolah bagi meringankan beban yang dialami.

Sayu sangat rasa hati terbaca 2 beradik yang tinggal dengan mak semenjak kecil. Maknya meninggal dunia 21 Jan, baru 3hari dan hari itu juga hilang motor kena curi. Mak tiada sebelah kaki dan sakit buah pinggang dan sentiasa dialisis. Ada seorang kakak dibesarkan oleh nenek dan makcik. Mereka berdua dengan mak. Sekarang tinggal berdua jer. Seorang 17 tahun. Seorang 16 tahun. Dah lama juga tak ke sekolah.

Baik-baik adik berdua ini. Saya bincang tadi untuk sekolahkan mereka berdua. Masuk sekolah mereka inginkan. Saya kata adik berdua belajar sampai berjaya yer. Nanti saya bayarkan yuran dan lain-lain.

Saya hadiahkan motor baru Modenas biru. Dapat diskaun. Tauke kedai THM Motorcyles Trading Desa Pandan baik. Setahun adik ni service dan ganti barang dapat free di kedainya selepas ini. Dia kasihan pada adik tadi. Dia kenal saya. Selalu tengok ebit lew.

Saya beri sedikit duit belanja buat keduanya. Semoga adik berdua kuat yer. Ibunya mendapat bantuan bulanan dari BaitulMal KL.

Semoga adik berjaya dalam hidup dan terus kuat tabah yer. Jumpa mak dalam syurga insyaAllah.


Zakat Dan Amalkan Zikir Al-Bari, Alhamdulillah The Melvins Dah Cecah Status Jutawan

Empat adik beradik selebriti The Melvins menjawab khabar angin yang mengatakan mereka kini bergelar jutawan muda. Syatilla, Syifa, Syida dan Syafiqa Melvin yang mengusahakan produk kosmetik jenama Kekasih by The Melvins mempunyai jawapan tersendiri untuk menjawab dakwaan terbabit.

“Alhamdulillah, syukur ke hadrat Allah, semua yang kami perolehi adalah hasil usaha sendiri dan rezeki pemberian-Nya. “Kami juga beruntung kerana mempunyai pelanggan yang sentiasa memberikan sokongan.

“Apapun, kami rasakan masih banyak perkara yang perlu kami belajar dalam bidang perniagaan ini.

“Apa yang penting, kami gembira kerana apa yang kami usahakan mendapat respon positif peminat yang menjadi pelanggan.

“Keutamaan kami dalam perniagaan ini adalah untuk berkongsi rezeki dengan yang lain,” kata Syifa mewakili The Melvins.

Syifa ditemui pada majlis pelancaran produk kosmetik, Kekasih by The Melvins di Shah Alam Convention Centre, di sini, hari ini, tidak lokek berkongsi rahsia kejayaan mereka adik beradik.

Pernah ditimpa pelbagai gossip akhir-akhir ini rupa-rupanya The Melvins sister ini merancang strategi perniagaan dan dugaan yang datang tidak melumpuhkan semangat mereka malah memberi dorongan untuk mereka lebih maju ke hadapan.

“Jujur saya katakan memang saya tertekan dengan anggapan dan tuduhan mereka, tetapi saya tidak mengambil waktu yang lama untuk berdiam diri. Memang ada tekanan tetapi Cuma dalam dua tiga hari sahaja” ujar Syifa.

Pada majlis sama, The Melvins turut melancarkan 60 papan iklan di seluruh negara bagi produk kecantikan itu.

Tambah Syifa lagi, dia bersyukur dikurniakan dengan adik-beradik yang sangat positif dan bersungguh-sungguh dalam menjalankan perniagaan sehingga meraih keuntungan berlipat ganda.

“Tanpa sokongan adik-beradik lain mungkin Kekasih by The Melvins tidak akan sampai ke tahap ini. Saya harus memberikan kredit kepada ketiga-tiga cinta hati saya yang sentiasa berusaha dan mempunyai semangat untuk berjaya.

“Mungkin salah satu rahsia kejayaan kami adalah menjaga hubungan baik antara adik-beradik. Kami tak gaduh, tak masam muka, tak cemburu apatah lagi berkira fasal duit.

“Ibu dan ayah selalu pesan apapun yang terjadi adik-beradik tak boleh berpecah. Masing-masing kena ambil tanggunjgawab untuk membantu dan saling menyayangi. Alhamdulillah tak sangka rezeki Allah nak bagi dalam sekelip mata,” katanya.

Turut berkongsi rahsia kejayaan mereka, Syifa baikpun Syatila berkata mereka tidak lupa tanggungjawab iaitu dengan memberi zakat. Lebih banyak kami berzakat lebih luas rezeki kami. Malahan kalau dilihat pada statusnya The Melvins sister itulah amalan mereka.

BACA JUGA ARTIKEL INI: Fadhilat Asma’ul Husna – Al-Baari, Amalkan 40 Kali Selepas Subuh. Kesannya Pasti Mengejutkan!

Tidak ketinggalan juga beberapa zikir yang mereka amalkan, kongsi Syifa “bagi saya sendiri akan mengamalkan zikir Al-Bari awal pagi sebelum memulakan hari agar dipermudahkan segala urusan. Alhamdulilah sampai tahap ini tiada dugaan yang berat sepanjang penubuhan Kekasih by The Melvin.

Kekasih by The Melvins menawarkan beberapa pilihan produk kecantikan seperti  krim bedak asas, matte bibir, eyeshadow dan blusher. Terbaharu semasa pelancaran hari ini Hijab Maskara.


‘Clean Beauty’ Bukan Sekadar Trend! Selamatkan Kulit Dan Alam, Kempen Sephora Galakkan Beli Produk Yang Tepat.

‘Clean beauty’ seperti ‘eat clean’ adalah istilah subjektif yang mempunyai pelbagai makna berbeza bergantung pada siapa yang anda tanya. Tanpa takrifan atau piawaian yang ditetapkan, kecantikan bersih mungkin mengelirukan memandangkan kosentrasi keseluruhan adalah untuk meninggalkan bahan-bahan yang mungkin berbahaya kepada kulit dan badan anda.

Sekarang ini bukan untuk mengatakan bahawa semua produk kecantikan adalah tidak selamat, tetapi ia boleh menyebabkan kebimbangan bagi mereka yang lebih kognitif dan berhati-hati untuk memilih produk dan bahan yang betul yang terdedah kepada kulit anda.

Trend kecantikan bersih juga telah berkembang di Asia, sebahagian besarnya sebagai tindak balas kepada sesuatu yang dipanggil habuk mikro. Debu mikro ialah satu bentuk pencemaran udara dan merupakan isu utama. Selain menimbulkan risiko kesihatan umum yang serius, kualiti udara yang buruk juga menjejaskan kesihatan dan penampilan kulit. Semakin ramai wanita di Asia mencari pilihan yang lebih bersih dan tidak merengsakan untuk kulit serta badan mereka.

Bahan Bersih diluluskan

Dirumus tanpa pelepas phthalates, formaldehid atau formaldehid, oxybenzone dan octinoxate, hydroquinone, triclosan, tar arang batu, methylisothiazolinone, plastik tidak larut, microbeads.

Komitmen Iklim

Jenama mesti memenuhi sekurang-kurangnya satu daripada matlamat iklim berikut, operasi neutral karbon, pengurangan pelepasan gas rumah hijau, atau pejabat korporat dan operasi milik atau pajakan yang dikuasakan oleh 100% tenaga boleh diperbaharui.

Sumber yang bagus

Tanpa kekejaman, hanya menggunakan kelapa sawit dan mika hasil tuaian kemampanan dan tiada mikroplastik.

Bahan Pembungkusan

Pembukusan yang boleh kitar semuka, ini bermakna tiada item sekali guna atau bahan yang tidak diperlukan. Mereka bentuk dengan mengambil kira kebolehkitar semula. Berinovasi dengan komponen boleh diisi semula, kandungan kitar semula selepas pengguna (PCR), biobahan, dakwat berasaskan tumbuhan dan banyak lagi.

Pemberian Alam Sekitar

Menderma sekurang-kurangnya 1% daripada keuntungan kepada program pemberian jangka panjang berimpak tinggi yang berbilang tahun dan berterusan, atau jadilah syarikat B Bertauliah.

Serum penghidratan berkuasa yang menggebukan kulit dengan serta-merta dan jelas dengan kompleks penghidrat yang terbukti secara klinikal dan peptida tembaga penggalak kolagen.

Masker rambut ini terbukti secara klinikal dapat meningkatkan kekuatan, kilauan dan kehalusan rambut serta meningkatkan kesihatan jangka panjang rambut yang rosak. Penting anda yang mengalami masalah rambut yang kering, rapuh, berwarna atau terlalu diproses.

Serum bebas minyak yang sangat pekat yang memperbaiki penampilan bintik-bintik gelap, menggalakkan warna kulit yang sekata, dan meningkatkan keserian.

Serum ini mempunyai Retinol yang lembut, dilepaskan secara perlahan dan Rainbow Algae yang kaya dengan nutrien untuk membantu mengurangkan penampilan tanda pasca jerawat dan hiperpigmentasi selepas keradangan akibat jerawat .

Serum yang memperbaharui kulit wajah setiap hari yang dikuasakan oleh Phyto-Retinol Blend™ untuk mengurangkan rupa cela dan garis-garis halus yang jelas untuk kulit yang jelas dan sekata.

Serum muka termaju yang meningkatkan daya tahan ketara kulit anda sebanyak +62% , tekstur kulit wajah yang lebih licin, yang kelihatan bercahaya dan rupa kedutan yang berkurangan.

Krim mata yang lembut, mengisi semula secara mendalam dengan seramida penguat dan minyak tumbuhan yang kaya dengan omega yang memberikan kelembapan berpanjangan, mengembalikan keanjalan dan melegakan tanda-tanda keletihan untuk penampilan yang segar dan tenang.

Dirumus dengan 97% bahan daripada asal semula jadi, Sephora Collection Ultra Glow Serum mengandungi koktel penghidratan vitamin C + E yang mencerahkan dan peptida semula jadi untuk melembapkan dan menyerikan kulit anda.

Pelembap harian yang dibuat dengan peptida, asid amino, ceramide dan kolagen yang serta-merta menggandakan penghidratan, meningkatkan keanjalan dan memperbaiki rupa garis-garis halus dan kedutan, juga mengukuhkan penghalang kelembapan kulit anda sepanjang hari.


Ini Perbezaan Kulit Kering dan Dehidrasi yang Jarang Anda ketahui

Ketika kulit tampak kering dan kusam, penyebabnya belum tentu kerana kurang penghasilan minyak. Kulit anda mungkin sedang mengalami dehidrasi, dan keadaan ini Penting untuk anda ketahuia apa berbezaan antara kulit kering dengan dehidrasi, kerana cara mengatasinya berbeza.

Siapa saja boleh memiliki kulit dehidrasi. Begitu juga pada mereka yang memiliki kulit berminyak. Moisturizer yang hanya melembapkan permukaan kulit tentu tidak cukup untuk mengatasi kulit dehidrasi yang kekurangan air. Agar perawatan kulit menjadi lebih efektif, berikut perbezaan antara kulit kering dan kulit dehidrasi yang perlu anda ketahui:

Kulit kering disebabkan kerana kurangnya produksi minyak semulajadi dari folikel rambut. Kondisi ini bersifat genetik, tetapi mereka berusia 40 tahun ke atas juga boleh mengalaminya kerana produksi minyak akan menurun seiring bertambahnya usia.
Kulit dehidrasi disebabkan oleh pelbagai faktor. Penyebab yang paling umum adalah kurang minum air. Akan tetapi, kulit pun boleh mengalami dehidrasi akibat suhu panas atau dingin, kurang tidur, kurangnya kelembapan udara, serta pancaran sinar matahari.

Perbezaan lain antara kulit kering dan dehidrasi terdapat pada ciri-cirinya. Kulit yang kering cenderung berkedut. Kulit biasanya juga terasa gatal, kemerahan, dan terdapat lapisan kulit mati berwarna putih seperti yang boleh anda lihat pada siku.
Sementara itu, kulit yang mengalami dehidrasi terasa lebih anjal dan tidak berkarat. Anda juga dapat melihat pori-pori kulit dengan jelas disertai tekstur yang kering, kasar, bersisik serta mudah membentuk serpihan kulit.

Produk pelembap kulit dilengkapi dengan pelbagai bahan dengan kegunaan tersendiri. Hyaluronic acid dan ceramide misalnya, dapat digunakan untuk mengatasi kulit kering mahupun dehidrasi. Namun, tidak semua bahan sesuai untuk kedua-duanya.
Perbezaan ini turut menentukan cara anda mengatasi kulit kering dan dehidrasi. Sebagai panduan, berikut beberapa bahan dalam pelembap yang sesuai untuk jenis kulit:

Cara paling mudah untuk mengenali perbezaan antara kulit kering dengan kulit yang dehidrasi adalah dengan uji dengan cubitan. Ujian ini mungkin tidak memberikan hasil yang mutlak, tapi cukup berguna untuk menunjukkan tanda-tanda umumnya.
Langkah-langkahnya adalah seperti berikut:

Kulit boleh menjadi kering seperti seluruh badan anda. Sayangnya, terkadang ramai yang salah memahami perbezaan antara kulit kering dan dehidrasi sehingga keliru menangani masalah kulit.

Untuk mengelakkan dehidrasi, memenuhi keperluan air anda dan melindungi kulit anda dari pelbagai perkara yang boleh mengurangkan kelembapannya. Gunakan moisturizer untuk melindungi permukaan kulit dan humidifier untuk menjaga kelembapan udara di sekitar anda.


“Bintik Gelap” Cacatkan Wajah, Selami Cara Tangani Masalah Cela Ini Dengan Produk Terbaik

Apabila ia berkaitan dengan penjagaan kulit, anda jarang akan menemui petua atau produk yang “satu saiz untuk semua.” Kecuali perlindungan matahari yang universal! Sesetengah orang bergelut dengan jerawat, yang lain kekeringan, beberapa kemerahan, kombinasi senarai itu diteruskan. Tidak kira apa pun kebimbangan yang anda hadapi, mungkin terdapat beberapa punca yang berbeza, bermakna penyelesaian terbaik untuk anda tidak semestinya paling sesuai untuk orang lain.

Sama seperti jerawat, bintik hitam mempunyai senarai punca yang panjang dan berbeza-beza dan sama sekali rawatan yang berbeza. Untuk menjadi jelas, “bintik gelap” ialah istilah umum, digunakan dalam penjagaan kulit untuk menggambarkan tanda berubah warna pada kulit. Di sini, pecahan tentang bintik-bintik gelap bersama-sama dengan punca dan rawatan terbaik daripada pakar dermatologi. Jom selami!

Apakah bintik gelap? Tompok gelap selalunya disebabkan oleh kumpulan sel dalam kulit yang menghasilkan berlebihan pigmen melanin, atau hasil daripada melanin yang dimendapkan dalam epidermis dan dermis sekeliling. Walaupun itu secara amnya merangkumi bintik hitam, puncanya berbeza-beza. Sesetengah bintik hitam disebabkan oleh pendedahan UV, manakala yang lain dicetuskan oleh kulit mengelupas atau keradangan, seperti jerawat, gigitan pepijat, atau ruam dan disebabkan oleh faktor hormon.

Secara keseluruhannya, tidak setiap bintik gelap adalah sama, walaupun ia dirujuk sedemikian. Adalah penting untuk mengetahui apa yang menyebabkan ia untuk menentukan rawatan terbaik.

Bintik-bintik gelap boleh disebabkan oleh pendedahan UV. Terutama apabila kulit anda tidak dilindungi lebih khusus, anda tidak memakai SPF, risiko bintik-bintik gelap menjadi lebih besar. Selain itu, melupakan SPF boleh menjadikan bintik-bintik gelap itu menjadi lebih gelap.

Tompok gelap akibat matahari sering dirujuk dengan beberapa nama berbeza secara sepintas lalu. Tompok matahari, bintik hati dan bintik penuaan adalah nama biasa untuk bintik gelap yang timbul akibat pendedahan matahari atau katil penyamakan. Ini biasanya muncul di kawasan yang menerima paling banyak matahari, seperti belakang tangan, muka dan lengan.

Perubahan hormon boleh menyebabkan bintik hitam juga. Satu bentuk biasa ialah melisma. Melasma ialah keadaan kulit yang membawa kepada tompok perubahan warna kulit yang lebih besar, berbanding bintik-bintik kecil. Matahari pasti boleh mencetuskan melasma, tetapi hormon terutamanya semasa kehamilan, haba dan produk penjagaan kulit yang merengsa boleh memburukkan lagi.

Jerawat, gigitan pepijat, dan rambut yang tumbuh ke dalam semuanya boleh membawa kepada apa yang dipanggil oleh pakar dermatologi sebagai hiperpigmentasi selepas keradangan. Tompok-tompok ini adalah akibat daripada keradangan yang berlaku.

Selain keradangan yang disasarkan seperti yang dinyatakan di atas, ruam juga boleh mencetuskan bintik hitam. Ruam boleh disebabkan oleh pelbagai faktor, tetapi yang paling biasa, hiperpigmentasi berasal daripada “dermatitis atopik, dermatitis kontak, psoriasis, letusan dadah dan prosedur kosmetik.

Pertama, kita mempunyai retinoid dalam semua bentuk. Kedua-dua retinoid gred preskripsi dan produk retinol over-the-counter (OTC) boleh membantu memudarkan bintik hitam. Retinoid menghalang pemindahan melanosom kepada keratinosit dan ia juga mempercepatkan pusing ganti epidermis. Retinoid membantu mempercepatkan proses membuang sel kulit mati yang berubah warna dan membawa yang baru ke permukaan.

Bagi mereka yang mempunyai kulit berjerawat, retinoid juga boleh membantu dalam menguruskan jerawat juga. Oleh itu, jika bintik hitam anda disebabkan oleh jerawat sebelumnya terutamanya jika jerawat tersebut masih kerap, anda mungkin ingin mempertimbangkan retinol sebagai rawatan bintik gelap.

PRODUK CADANGAN:

KIEHL’S Micro-Dose Anti-Aging Retinol Serum with Ceramides and Peptide

Serum retinol yang kuat dalam dos mikro yang jelas mengurangkan kedutan, menegangkan kulit, menyekatakan tona kulit dan menghaluskan tekstur dengan ketidakselesaan yang minimum. Tanpa paraben dan tanpa pewangi.

Penyelidikan menunjukkan bahawa serum vitamin C topikal, apabila digunakan secara konsisten, boleh membantu mencerahkan bintik-bintik gelap yang disebabkan oleh pendedahan matahari dan hiperpigmentasi selepas keradangan. Lebih-lebih lagi, vitamin C bertindak sebagai antioksidan, melindungi kulit anda daripada tekanan oksidatif dan perubahan warna, akibatnya.

Radikal bebas boleh datang daripada faktor persekitaran seperti pencemaran, pendedahan UV dan juga faktor dalaman seperti tekanan. Sekurang-kurangnya, ia agak sukar untuk dielakkan, jadi melindungi kulit anda dengan antioksidan adalah satu langkah ke arah yang betul, sama ada anda berhadapan dengan bintik hitam atau tidak.

PRODUK CADANGAN:

The Ordinary EUK 134 0.01%

Ini adalah serum antioksidan yang berpotensi tinggi, yang mengandungi molekul penjanaan semula yang jarang ditemui yang dipanggil EUK-134. Mampu menghilangkan hidrogen peroksida, menukar spesies oksigen reaktif kepada air dan oksigen malah mampu menghilangkan radikal bebas. Serum ini tidak boleh digabungkan bersama-sama produk yang mengandungi asid kuat, seperti asid askorbik.

Kedua-dua asid alfa-hidroksi dan asid beta-hidroksi (AHA dan BHA) boleh membantu memudarkan bintik-bintik gelap. Ia adalah produk yang berbeza, tetapi ia berfungsi dengan cara yang sama. AHA, seperti asid laktik, asid glikolik, dan asid mandelik, sebagai contoh, membantu mencerahkan bintik-bintik gelap dengan hanya mengelupas kulit. Walau bagaimanapun, ia boleh menjengkelkan, dan kerengsaan boleh memburukkan beberapa jenis keradangan, terutamanya dalam warna kulit yang lebih dalam.

Jika kulit anda agak sensitif terhadap AHA, pertimbangkan untuk memilih mandelik daripada asid glikolik atau laktik. Bahan ini lebih lembut tetapi masih akan membantu memudarkan bintik-bintik gelap dari semasa ke semasa. Malah, rejimen penjagaan kulit yang mengandungi asid mandelik dan vitamin C dikaitkan dengan peningkatan 73% dalam penampilan hiperpigmentasi dan melasma selepas keradangan.

BHA, seperti asid salisilik, digunakan secara tradisional untuk merawat jerawat tetapi boleh digunakan untuk mencerahkan bintik-bintik gelap, terutamanya yang disebabkan oleh hiperpigmentasi selepas keradangan. Ia melakukannya dengan mengelupas kulit, tetapi ia juga anti-radang. Oleh kerana strukturnya, ia menyukai kawasan berminyak, seperti zon T.

PRODUK CADANGAN:

Dengan penarafan 4.5 bintang di Sephora, Drunk Elephant T.L.C. Framboos Glycolic Night Serum adalah salah satu pembetulan bintik gelap terbaik. Ia mengandungi bahan penting untuk meminimumkan bintik hitam seperti AHA dan BHA. Selain itu, teh putih, bearberry, dan chestnut kuda berkesan menenangkan kulit, membalikkan tanda-tanda penuaan dan mengawal pengeluaran sebum. Bangun dengan kulit yang berseri dan kelihatan lebih licin.

Pengelupasan fizikal ialah proses mengelupaskan sel kulit mati secara manual melalui skrub, kain lap, berus muka atau sebarang alat lain yang menggosok pada kulit. Bolehkah ini membantu memudarkan bintik hitam? Jawapannya adalah dua kali ganda. Ia adalah mitos bahawa jika anda mempunyai bintik-bintik gelap, menggosok kulit akan menghilangkannya. Skrub yang keras seperti garam tidak boleh digunakan.

Walau bagaimanapun, jika anda mesti mengelupas menggunakan cara fizikal, lakukan dengan berhati-hati. Kain lap adalah pilihan yang baik untuk pengelupasan fizikal yang lembut, dengan syarat anda lembut dan tidak menggosok terlalu kuat.

Pengelupasan fizikal tidak akan membantu mencerahkan bintik-bintik gelap seperti pilihan yang dinyatakan di atas, tetapi sekiranya anda memutuskan untuk menggunakan produk fizikal, pastikan anda tidak keterlaluan. Jika kulit anda merah dan lembut selepas itu, itu adalah petanda yang pasti anda harus mengurangkan tekanan.

Jika tompok melasma menjadi kebimbangan semasa anda, asid kojik mungkin menjadi pertaruhan terbaik. Walaupun rawatan yang sangat pekat mungkin berkesan untuk hiperpigmentasi selepas keradangan atau bintik matahari, tompok melasma memerlukan pendekatan yang lebih lembut memandangkan kawasan permukaan yang lebih besar.

Ramuan lembut namun berkesan berasal daripada kulat yang ditapai dan telah diuji dengan hasil yang memberangsangkan. Kajian ini menunjukkan keupayaan asid kojic untuk mencerahkan kulit dan memudarkan bintik-bintik gelap, kedua-duanya hasil yang sesuai untuk tompok melasma khususnya. Selain itu, ia berfungsi sebagai antioksidan.

PRODUK CADANGAN:

Caudalie Vinoperfect – Radiance Serum Complexion Correcting

Serum berkuasa ini, mencerahkan dan meratakan kulit sambil membetulkan bintik-bintik gelap. Kedua-dua berkesan dan semula jadi, serum anti-bintik gelap ini mengandungi Viniferine yang dipatenkan yang 62 kali lebih berkesan daripada Vitamin C untuk meningkatkan keserian dan menyerikan kulit.

Arbutin telah ditunjukkan untuk meringankan hiperpigmentasi. Arbutin adalah bahan yang mengurangkan aktiviti tyrosinase. Tyrosinase ialah sekumpulan enzim dalam kulit yang menyumbang kepada proses pigmentasi kulit. Tetapi agen pencerah ini sedikit lebih lembut daripada pendahulunya yang biasa terima kasih kepada proses pelepasan yang perlahan.

Formula ultra-menghidrat yang menyuburkan penghalang kulit anda, tersedia dalam neroli tanpa wangian. Secara khusus, kajian menunjukkan bahawa aloesin sebatian semula jadi dalam tumbuhan gaharu telah terbukti berkesan memudarkan hiperpigmentasi selepas jerawat. Laporan lain menunjukkan bahawa penggunaan topikal aloesin secara langsung boleh menghalang kulit hiperpigmentasi daripada menghasilkan lebih banyak melanin-sekali lagi, hiperpigmentasi bermaksud pengeluaran melanin yang berlebihan dalam kulit anda, jadi menjaga sel-sel penghasil pigmen daripada menjadi terlalu aktif adalah penting.

Rawatan muka boleh membantu apabila ia berkaitan dengan rawatan bintik gelap juga. Secara umumnya, jenis rawatan muka terbaik untuk merawat bintik-bintik gelap biasanya diklasifikasikan sebagai rawatan muka yang mencerahkan, kerana ini akan membantu mengelupas kulit, menghalang pengeluaran melanin, dan meningkatkan pusing ganti sel untuk membantu menghilangkan cela yang tidak diingini itu.

Laser membantu mencerahkan bintik-bintik gelap melalui mekanisme yang berbeza dengan menghilangkan pigmen yang menyebabkan ia mengelupas. Rawatan laser yang betul akan bergantung pada pelbagai faktor, termasuk jenis kulit, warna kulit, pendedahan matahari baru-baru ini, serta apa yang menyebabkan bintik gelap di tempat pertama.

Terdapat banyak pilihan di luar sana untuk merawat bintik-bintik gelap melalui terapi laser, tetapi tidak setiap laser sesuai untuk setiap orang. Adalah penting untuk berunding dengan profesional apabila memutuskan pilihan rawatan yang sesuai untuk anda dengan kesan sampingan yang paling sedikit.

Secara umumnya, lampu LED tidak akan membantu mencerahkan bintik gelap secara langsung. Walau bagaimanapun, ia adalah kunci untuk mencegah bintik-bintik masa depan, terutamanya yang disebabkan oleh jerawat. Ia membantu dalam proses penyembuhan pelarian dan dalam membantu mencegah pelarian di tempat pertama. Jadi jika anda bosan dengan bintik-bintik selepas jerawat yang menjengkelkan itu, alat lampu LED mungkin boleh membantu. Anda boleh sama ada melawati profesional untuk rawatan muka terapi cahaya LED atau memilih alat lampu LED di rumah.

Walaupun istilah “bintik gelap” dilemparkan ke kiri dan kanan, ia sedikit lebih bernuansa daripada yang anda fikirkan. Tompok hitam boleh disebabkan oleh jerawat, pendedahan matahari, ruam, hormon, dan keradangan kulit umum. Nasib baik, terdapat banyak kaedah untuk memudarkan bintik-bintik ini, beberapa daripadanya sudah biasa anda gunakan sekarang.


Lenyapkan Kulit Kusam & Kurang Berseri Dengan 8 Cara Mudah Ini. No 8 Memang Wajib Ada Dalam Beg!

Mempunyai kulit kusam memang beri masalah pada kaum wanita. Bukan sahaja membuatkan penampilan kurang menarik tetapi juga boleh menyebabkan kita kurang berkeyakinan dan diri rasa kekurangan. Ada pelbagai cara yang boleh digunakan untuk membantu masalah kulit kusam dan tidak berseri ini. Sama ada melalui rawatan cara alami ataupun menggunakan teknik moden. HIJABISTA kongsikan beberapa perkara harus dilakukan untuk mengatasi masalah ini.

Amalkan menyapu pelembap kulit setiap hari. Memandangkan banyak produk pelembap di pasaran, disarankan agar berjumpa pakar kulit terlebih dahulu sebelum memilih yang sesuai dengan anda. Lebih elok juga pakai sebelum tidur supaya kulit kekal lembap dan tidak kusam.

Banyakkan pengambilan sayur-sayuran dan buah-buahan kerana ia mengandugi beta karoten yang boleh mempercepatkan proses kelembapan kulit. Dan dalam masa sama, ia membuangkan toksin dalam badan dan mengembalikan seri kulit kusam.

Pengambilan air yang mencukupi juga amat penting untuk pastikan kulit kelihatan berseri. Jika kekurangan air dalam badan akan menyebabkan kulit jadi kering dan nampak tidak bermaya menjadikan anda tampil tua daripada usia. Latih diri minum air 8 gelas sehari untuk membantu mengekalkan kelembapan kulit.

Jangan lupa untuk melakukan senaman yang paling mudah dan senang untuk diikuti. Apa yang penting ia boleh mengeluarkan peluh. Apabila tubuh sihat, tubuh badan kembali bertenaga. Sudah pasti segala kerja akan dilakukan dengan penuh bersemangat dan tahap konfiden anda juga pasti meningkat.

Mengikut pakar kecantikan di SPA, mereka menyarankan untuk memakai pelindung UV jika kita keluar rumah. Tidak kiralah kita bekerja di bawah panas terik atau di dalam ofis. Jadi, adik-adik cantik janganlah rasa tak perlu pakai pelindung UV jika bekerja sehari suntuk di dalam ofis ya. Penting tu!

Rajin-rajinkanlah diri untuk memakai masker. Disarankan memakai masker sekurang-kurangnya 2 hingga 3x seminggu untuk mengekalkan kelembapan kulit muka. Jika anda rajin, boleh gunakan bahan-bahan yang ada di dapur anda sahaja seperti tomato, yogurt, lemon dan putih telur. Lebih jimat dan selamat.

Elakkan stress kerana stress boleh menyebabkan kulit menjadi kering dan kusam. Rehatkan minda dengan melakukan aktiviti riadah atau berehat santai untuk mengelakkan stress. Di zaman ini memang normal jika kita stress tetapi cara kita kawal dan kurangkan stress itu adalah paling penting.

Paling penting untuk memastikan kulit tidak kusam dan lebih berseri pastikan ada dua produk yang paling bagus unuk hijabi. Seperti perkongsian 3 hijabi yang cantik dan juga bijak ini, Nurul Naqibah, Nurul Nabilah dan Fatihah. Produk Nanowhite Double Action Whitening Gel-Cream dan Nanowhite Dark Spot Corrective Serum. Penggunaan produk Nanowhite Double Action Whitening Gel-Cream dan Nanowhite Dark Spot Corrective Serum akan menjadikan wajah semakin cerah.

Malah kehadiran bintik-bintik hitam pada wajah juga semakin pudar. Tona kulit pula menjadi lebih sekata, licin, lembap dan berseri. Begitu juga sesuai sekali digunakan kepada mereka yang mempunyai kesan parut jerawat yang akan hilang beberapa setelah menggunakannya.


Gaya Solekan Klasik Buat Wajah Tampak Mewah, Lakukan Teknik Mudah Ini Untuk Memilikinya!

Bagi wanita yang gemarkan kesederhanaan dalam solekan tetapi cukup berseri dengan aura semulajadi, mungkin anda patut cuba solekan mata klasik ini untuk kelihatan natural dengan rona-rona tanah dan neutral.

Oleh itu, team Hijabista kongsikan tip untuk solekan mata klasik yang mampu menaikkan keserian mata agar ianya lebih cantik dan tampak natural tanpa solekan yang berlebih-lebihan.

LANGKAH 1 : Pembayang Mata

LANGKAH 2 : Penggaris Mata

LANGKAH 3 : Maskara

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Jangan Skip Makan Pagi, Banyakkan Minum Air Putih & Kurangkan Makan Manis Tip Pantas Turunkan Berat Badan

Masalah kenaikan berat badan memang sering menghantui kaum wanita. Mereka boleh jadi tidak tentu arah jika baju yang biasa dipakai sudah tidak muat.

Mereka juga akan jadi resah setiap kali angka di mesin penimbang menunjuk pada angka 60 ke atas. Waktu itu barulah mula menyesal dengan apa yang dimakan sebelum itu.

Bentuk badan yang langsing pastinya menjadi idaman setiap wanita. Bagi mereka yang mahu kekal langsing boleh amalkan 6 tip mudah ini untuk turunkan berat badan.

Kebanyakan daripada kalangan kita ramai yang belum faham dan mengetahui tentang diet akan memiliki keinginan untuk menurunkan berat badan mereka serta obses untuk tidak mengambil sarapan pagi. Ini kerana ia merupakan kesalahan yang cukup merugikan kita , dan ia akan melambatkan lagi metabolisme tubuh badan . Makan dengan ini, haruslah kita mengambil sarapan tetapi haruslah makanan yang kaya serat, protein, dan gizi, seperti sayuran, putih telur, serta susu.

Cara menurunkan berat badan ialah memanfaatkan air putih. Air putih sangat membantu proses penurunan berat badan. Dengan banyak minum air putih akan meningkatkan hidrasi sel-sel tubuh yang akan meningkatkan proses metabolisme. Dalam menjalankan diet sebaiknya meminum air putih sebanyak 8 gelas sehari.

Bagi anda yang tidak memiliki banyak waktu tentunya boleh  melakukan senaman secara baik di dalam rumah contoh yang mudah ialah kita boleh menggunakan tangga dengan turun naik tangga dengan berkala , berzumba dan aerobik serta terapkan untuk sering berjalan-jalan di kawasan rumah. Hal itu akan membantu membakar kalori dalam tubuh. Jadi anda harus banyak bergerak dan beraktiviti yang membuat tubuh bergerak.

Gula berada dalam pelbagai makanan dan minuman sehari-hari. Terlalu banyak gula dapat meningkatkan risiko sejumlah penyakit yang mempengaruhi kesihatan. Pengambilan gula yang banyak akan memberikan kesan yang cukup teruk.

Tabiat makan pada lewat malam adalah kurang sihat dan boleh memberikan kesan negatif ke atas kesihatan dan kesejahteraan anda. Ia adalah penting untuk mengelakkan tabiat ini jika anda ingin mengekalkan kesihatan yang baik sepanjang hayat.

Makanan proses atau lebih mudah dipanggil makanan segera kurang baik untuk kesihatan. Ini kerana ia mengandungi hanya sedikit khasiat pemakanan. Jika dijadikan hidangan yang dinikmati sekali-sekala, makanan itu kurang memudaratkan. Tetapi jika terlalu kerap diambil, ia boleh menimbulkan kesan buruk daripada segi pemakanan. Tanpa disedari, ia akan mendedahkan seseorang kepada pelbagai penyakit.


Mahu Rezeki Lancar Bak Air Mengalir, Lakukan Rutin Ini Di Pagi Hari

Setiap hamba di muka bumi ini mempunyai rezeki masing-masing yang telah ditetapkan oleh Allah SWT. Namun untuk mengundang datangnya rezeki, ada banyak amal ibadah yang dilakukan. Saat memulakan aktiviti di pagi hari, ada empat amalan yang boleh dilakukan untuk memperlancarkan datangnya rezeki.

1.Solat Tahajud

Waktu yang paling baik untuk solat tahajud adalah pada sepertiga malam.

Sabda Rasulullah SAW:

"Ketika kalian tidur, syaitan membuat tiga ikatan di tengkuk kalian. Di setiap ikatan setan akan mengatakan 'malam masih panjang, tidurlah!' Jika ia bangun lalu berzikir pada Allah swt, lepaslah satu ikatan, kemudian jika ia berwudu, lepas lagi ikatan berikutnya. Selanjutnya jika ia mengerjakan salat, lepaslah ikatan yang terakhir. Di pagi hari dia akan bersemangat dan bergembira. Jika tidak melakukan seperti ini, jiwanya jadi kotor dan malas". (HR Bukhari)

Solat tahajud sebenarnya turut mempengaruhi peningkatan motivasi kerja.

2. Membaca Doa Pagi Hari

Hanya kepada Allah kita meminta. Oleh itu berdoalah kepada Allah dimurahkan rezeki. Mohok keampunan pada Allah.

Sabda Rasulullah SAW:

"Rabb kita Tabaraka Wa Taala turun setiap malam ke langit dunia hingga tersisa sepertiga malam terakhir, lalu Dia berkata 'Siapa yang berdoa kepada-Ku, aku akan memperkenankan doanya. Siapa yang meminta kepadaKu, pasti akan Ku-beri. Dan siapa yang meminta ampun kepadaKu, pasti akan aku ampuni". (HR Bukhari dan Muslim)

3. Bersedekah di Pagi Hari

Dalam rezeki kita, ada rezeki orang lain. Sebenarnya sedekah boleh dilakukan pada bila-bila masa pun. Walau bagaimanapun, adalah lebih baik jika dilakukan pada pagi hari. Ketika inilah setiap malaikat akan mendoakan orang yang bersedekah pada pagi hari.

Sabda Rasulullah SAW:

"Tidaklah berlalu pagi di setiap hari kecuali ada dua malaikat yang turun dan berdoa 'Ya Allah berikanlah ganti pada yang berinfaq' Sedangkan malaikat yang satunya berdoa 'Ya Allah berikanlah kebangkrutan bagi yang enggan berinfaq."(HR Bukhari dan Muslim)

4. Melaksanakan Solat Dhuha

Solat Dhuha memang banyak keistimewaan dan barakahnya. Solat Dhuha dua rakaat, setara dengan bersedekah 360 kali yang merupakan hak dari persendian yang kita miliki. Sedangkan apabila kita melaksanakan solat dhuha empat rakaat maka Allah SWT akan menjamin atas rezeki kita.

Sabda Rasulullah SAW:

"Engkau membersihkan dahak yang ada dalam masjid adalah sedekah, engkau menyingkirkan sesuatu yang mengganggu dari jalan adalah sedekah. Maka jika engkau tidak menemukannya (sedekah sebanyak itu) maka dua rakaat duha sudah mencukupimu"(HR Abu Dawud)

Selain empat amalan ini, zikir di pagi hari juga mampu 'memgundang' rezeki. Cuba amalkan ke semua amalan menjemput rezeki ini.


Amal Chammout, Polis Wanita Pertama Mengenakan Hijab Di Amerika Syarikat

Diskriminasi terhadap wanita Muslim bukanlah perkara yang asing, tambahan pula di negara yang majoriti bukan beragama Islam. Pemakaian hijab menjadi satu perkara yang dipolitikkan seolah-olah hijab merupakan satu simbol penindasan.

Namun di sebalik segala percubaan untuk memburukkan agama Islam yang mencetus Islamofobia, terdapat individu yang berani membawa angin perubahan. Antara figura hebat tersebut adalah Amal Chammout yang merupakan seorang pegawai polis di Dearborn, Michigan, Amerika Syarikat.

Merupakan warganegara Amerika Syarikat keturunan Lebanon, Amal memulakan tugas pada tahun 2016, dia yang ketika itu berusia 23 tahun dan sememangnya berhijab sebagai tuntutan agama telah dilantik sebagai pegawai bahagian ordinan bagi menghadapi fenomena Islamofobia yang menular di seluruh dunia sekaligus mengurangkan stereotaip terhadap hijab.

Dalam satu temubual bersama media pada 2016, Amal dia memasuki jabatan Polis untuk membantu orang ramai, membantu pegawai penguatkuasa undang-undang dan mendidik orang lain tentang keselamatan awam.

Wanita cantik berhijab ini bermula dari bawah sebagai pelatih dan kemudiannya mendapat jawatan tetap sebagai pegawai ordinan. Menariknya, walaupun bekerja sepenuh masa dalam pada waktu yang sama, dia sebenarnya sedang melanjutkan pelajaran dalam bidang sarjana keadilan jenayah di Bowling Green State University.

Menurut maklumat yang dipaparkan di halaman linkedin miliknya, Amal menamatkan pengajian sarjananya pada tahun 2018. Soal kejayanya pula, setelah bergelar pegawai ordinan untuk dua tahun, pada tahun 2019 sehingga 2020 dia telah dilantik sebagai Penyelaras Suruhanjaya Pertahanan Orang Miskin Michigan dan kini dia bekerja bersama bahagian Polis Detroit.


Elak Wajah Rosak, Ambil Tahu Makna Simbol Yang Terdapat Pada Pembungkusan Skincare Anda

Sedar atau tidak di pembungkusan kosmetik yang anda gunakan ada simbol-simbol tertentu yang menyimpan informasi penting? Beberapa simbol yang ada di pembungkusan kosmetik terdapat informasi tarikh luput, kandungan dalam kosmetik dan informasi yang anda sedia maklum.

Namun ada lagi simbol-simbol yang penting wajib anda ambil tahu agar wajah atau anggota badan anda rosak atas kecuaian dan terlepas pandang maksud-maksud simbol yang terdapat informasi mengenai produk tersebut.

Berikut erti simbol yang tertera di pembungkusan kosmetik yang disiarkan dari bustle.com

Simbol pembungkusan kosmetik yang pernah anda lihat seperti 6M, 12M ataupun 16M itu menandakan PAO (Periode After Opening) atau jangka waktu setelah bungkusan dibuka.

Huruf M dibelakang angka tersebut menandakan months atau bulan.

Jadi apabila tarikh kosmetik anda tertulis Tarikh luput 25 Julai 2027 dengan simbol 6M, ertinya setelah dibuka produk ini hanya boleh digunakan sehingga 6 bulan. Namun bila kosmetik belum dibuka, maka produk boleh bertahan sampai tarikh luput iaitu 25 Juai 2027.

Ingat, bagi anda mahu beli kosmetik prelove atau share in jar, sebelum membeli tanyakan tarikh  pembungkusan kosmetik dibuka ya!

Simbol arnab melompat ini menandakan bahawa kosmetik tidak diuji pada haiwan. Label ini bukan sekadar dituntut, kerana label ini diguna pakai pada peringkat antarabangsa.

Sebenarnya, simbol yang berhubungan dengan haiwan bukan hanya leaping bunny sahaja , ada juga “Animal Cruelty Free”, dan “No Animal Testing”. Berikut adalah perbezaannya:

Simbol jam pasir pada pembungkusan kosmetik menunjukkan lama penggunaan produk yang hanya bertahan selama 30 bulan, baik setelah pembungkusan dibuka atau belum.

Simbol ini, bermaksud anda boleh baca informasi lengkap mengenai produk pada lembaran di dalam pembungkusan.

Dari gambarnya saja sudah kelihatan maksudnya,  produk kosmetik dengan simbol “Api” ini menandakan produk mudah terbakar. Jadi bila ada simbol “api”, pastikan disimpan dalam suhu ruangan yang betul! Simbol “api” sering ada pada produk yang mengandung alkohol, seperti pembersih kuku atau aseton.

Simbol ini juga dikenal dengan lambang “estimasi”. Huruf “e” menandakan bila pembungkusan sesuai dengan peraturan negara Eropa, yang menerangkan berat produk sesuai yang anda dapatkan.

Menandakan setidaknya 95% dari formula produk mengandung bahan alami. Kadang-kadang anda akan bertemu dua logo. Satu bermaksud ‘Organic Cosmetic’ yang bererti 95% bahan alami berasal dari pertanian organik. Juga ada yang ‘Natural Cosmetic’ yang bererti kurang dari50%.

Simbol ini menandakan bererti pembungkusan yang digunakan pada kosmetik anda dibuat dari bahan kitar semula. Selain itu menandakan pembungkusan kosmetik boleh dikitar semula. Sangat mesra pengguna.

Logo ini menandakan kalau perusahaan produk kosmetik termasuk dalam bahagian skema kitar semula yang besar negara Eropa. Selain itu jenama produk kosmetik yang memiliki simbol Green dot juga menandakan bahawa produk kosmetiknya mematuhi peraturan pembaziran pembungkusan.


The Power Of Doa Boleh Ubah Hidup Kita Jadi Lebih Baik, Boleh Amalkan Formula Doa-doa Ini

Doa merupakan ungkapan permohonan atau permintaan yang ditujukan kepada Allah SWT semata-mata, dalam usaha untuk memenuhi hajat atau keperluan tertentu. Restu dan reda Allah sentiasa dipohon untuk menghidupkan semangat atau harapan bagi menjamin kekuatan rohani dan jasmani insan.

Moga yang membacanya beroleh manfaat yang sebanyaknya.

INSYA ALLAH siapa yang betul-betul amalkan, The Power of Doa ini, boleh mengubah hidup kita menjadi yang lebih baik. INSYA ALLAH..

Sebelum ini kita selalu berdoa, ” Ya ALLAH berikanlah aku kekuatan.” Jika kita berdoa begitu, maka ALLAH akan sentiasa uji untuk test kekuatan kita. Faham?

Jadi doa yang kita boleh betulkan ialah,

” Ya ALLAH lapangkan kesulitan apa yang aku hadapi ini, Ya ALLAH keluarkan aku dari kesulitan ini, Ya ALLAH bantulah aku)’.

Selain daripada itu, kita sebelum ini mungkin selalu berdoa, “Ya ALLAH berilah aku…”. Jadi, selepas ini kita tukar sikit doa iaitu,

” Ya ALLAH *kurniakanlah* aku…”

Kerana apa? Jika kita sebut *beri* maka bila-bila masa ALLAH boleh ambil balik. Namun, jika sebut *kurnia*, maka ALLAH akan kurniakan kita sesuatu sampai bila-bila INSYA ALLAH.

Satu lagi, selalu saya dengar dan nampak orang doa begini, “semoga DIMURAHKAN rezeki”. Selepas ini, latihkan baca doa begini,

” semoga DILIMPAHKAN rezeki yang berpanjangan dan berkat.”

Nampakkan dua perbezaan doa itu? Doa kena betul, sebab setiap doa kita ALLAH dengar dan yakin ALLAH makbulkan doa kita. Jadi dengan doa ini saya nampak betapa pentingnya untuk kita praktikkan dalam kehidupan seharian.

Selain itu, selalu kan kita berdoa seperti ini, contonya, “Ya ALLAH, kurniakanlah kami zuriat, anak yang soleh dan solehah.” Dan setiap kali itu jugalah kita akan berasa kecewa, stress bila doa tidak dimakbulkan ALLAH.

Kalau selama ni kita hanya minta pada ALLAH sekadar nikmat sahaja. Kita tak benar-benar ikhlas meminta padaNya supaya diberikan nikmat yang lebih bernilai. Maka hari ini, ayuh kita tukar cara berdoa seperti ini, contohnya,

‘Ya ALLAH, sekiranya dengan mempunyai zuriat dapat mendekatkan aku dengan diriMu maka makbulkan ya ALLAH..

Sekiranya dengan mempunyai anak membuatkan Engkau lebih memandangku ya Allah, maka kurniakanlah..

Sekiranya dengan mempunyai anak membuatkan ibadahku lebih bertambah dan solatku lebih khusyuk maka izinkanlah nikmat ini Engkau pinjamkan padaku ya ALLAH..

Kerana Engkau sahajalah sebaik2 perancang dan Engkaulah Rabb Yang Maha Mengetahui atas segala sesuatu yang terbatas bagiku. ‘

Amin Ya Mujib.

Sebabnya, bilamana kita berdoa seperti di atas ini, matlamat dan objektif dalam doa itu bukan terfokus pada nikmat semata, tapi lebih ikhlas kerana hubungan kita pada ALLAH yang memberikan nikmat itu.

Selalu juga, bila kita berdoa kita minta macam-macam pada ALLAH.. Hingga kita lupa nak bersyukur atas segala nikmat yg telah ALLAH beri.. Kita lupa nak bersyukur dengan rezeki yg sudah ada di hadapan kita..

Jadinya, bersyukur dulu atas apa yg ALLAH dah beri, maka ALLAH akan tambahkan lagi.. Sebagai contoh,

‘ Ya ALLAH, aku bersyukur umurku masih panjang lagi pada hari ini, maka Engkau jadikanlah hariku sebagai ibadah kepada Mu. Dan redhalah kepadaku ya ALLAH..’

Satu lagi cara berdoa adalah dengan mendoakan orang lain. Kerana bila mendoakan orang lain, seluruh malaikat di arasy akan turut mengaminkan doa kita.. satu contoh,

‘Ya ALLAH, sahabatku ini dalam kesulitan dan kesempitan ya ALLAH.. bantu lah dia ya ALLAH, lapangkan kesulitannya.. permudahkan perjalanan hidupnya ya ALLAH..’

Moga Bermanfaat


Koleksi ‘Negaraku Negaramu’ Fashionvalet Hargai Jasa Pos Malaysia Rakan Perkhimatan Penghantaran Sempena Ulangtahun ke 10.

FashionValet platform fesyen atas talian pada awalnya, menuju tahun kesepuluh menjadi pelopor industri untuk kolaborasi dan perkongsian yang menarik. FV kini bergabung dengan nama ikonik yang tidak asing lagi sejak era nenek moyang kita untuk menyambut Hari Malaysia.

Keadaan Covid-19 terkawal dan dikendalikan oleh Kementerian Kesihatan berbanding dengan banyak negara lain, rakyat Malaysia kini merasa lebih bangga daripada sebelumnya. Koleksi untuk meningkatkan lagi perasaan itu adalah langkah ke arah yang benar. Pos Malaysia, sebuah organisasi yang kaya dengan sejarah dengan rekod prestasi lebih dari 200 tahun, adalah jenama yang diiktiraf di Malaysia dan telah menjadi rakan perkhidmatan penghantaran FV selama lebih dari 10 tahun.

Dengan perkhidmatan mereka, FV dapat berhubung dengan dan menyampaikan kepada pelanggan mereka. Berkongsi visi yang sama untuk menghubungkan sesama rakyat Malaysia, sangat sesuai untuk FV bekerjasama dengan salah satu syarikat yang sudah lama bertapak di negara ini yang tetap setia melayani keperluan negara, dan FV dengan bangga membuat koleksi untuk meraikan cinta kita kepada Malaysia.

“Adalah suatu penghormatan bagi Pos Malaysia untuk berkolaborasi dengan jenama Malaysia teratas dan segar seperti FashionValet, kerana kedua-dua organisasi mempunyai minat yang sama dalam menutup jurang e-dagang dalam talian di Malaysia,” kata Mohamed Rozaidi Md Sharif, Ketua Pegawai Eksekutif Pos Malaysia Berhad.

“Melalui platform fesyen FV, rakyat Malaysia dapat memanfaatkan reka bentuk fesyen terkini dan mengikuti tren terkini, sementara Pos Malaysia siap memberikan kemudahan dan ketenangan hati kepada pelanggan melalui rangkaian pengedaran kami yang dipercayai dan seluas-luasnya, bersama dengan aksesiblerates untuk semua orang menikmati penghantaran pembelian yang cepat dan selamat sampai ke depan pintu mereka, ”tambahnya

Pos Malaysia juga bangga menjadi inspirasi di sebalik barisan fesyen terbaru FV sempena Hari Malaysia, yang dilihat oleh syarikat sebagai penghormatan yang luar biasa kepada para pelapis hadapannya yang menghadapi banyak cabaran semasa MCO baru-baru ini dan memberi salam atas pengorbanan dan komitmen mereka.

‘Negaraku Negaramu’, warna bendera Malaysia berwarna biru, merah, kuning dan putih jelas, walaupun terdapat juga warna hitam dan khaki. Terutama terdiri dari pakaian streetwear, koleksi ini memiliki hoodies, t-shirt, seluar kargo, topi baldi dan beg messenger untuk dipilih. Pasukan reka bentuk FV menelusuri sejarah Pos Malaysia. Cetakan pada kepingan itu mempunyai kotak pos merah ikonik, cap bulat yang digunakan untuk menutup bungkusan dan huruf, warna khas Pos Malaysia dan juga set atas dan bawah berwarna khaki yang menyerupai seragam tukang pos dari era kolonial.

Lebih istimewa lagi, gambar kempen tersebut disiarkan di Pusat MelNasional, alasan yang menjadi nadi hiruk pikuk Pos Malaysia. Harga yang berpatutan dari RM59 hingga RM149 sehelai dengan julat saiz XS hingga XL. Terdapat 13 reka bentuk dalam keseluruhan koleksi dan dilancarkan secara unisex di laman web FV di www.fashionvalet.com dan aplikasi mudah alih pada 9 September. Santai dan selesa, sangat sesuai untuk ruang santai dan lepak culture kebanyakan rakyat Malaysia.

“Seperti kebanyakan rakyat Malaysia, saya hanya mengenali Pos Malaysia sebagai orang yang menyampaikan bungkusan saya. Tetapi setelah bekerjasama dengan mereka pada tahap yang lebih mendalam dengan FV sebagai salah satu rakan logistik kami, adakah saya menyedari berapa banyak yang mereka lakukan untuk negara. Tanpa mereka tidak ada yang akan dihubungkan. Mereka meringankan kehidupan seharian tanpa kita sedari, ”kata Vivy Yusof, Pengarah Kreatif Kumpulan FV.

“Jadi, koleksi ini, seperti yang menunjukkan cinta kita kepada Malaysia, juga merupakan penghargaan kepada ribuan pekerja pos dan pekerja di Pos Malaysia untuk semua yang telah mereka lakukan untuk kita sejak tahun 1880-an. Saya mengucapkan terima kasih kepada Kumpulan Pos Malaysia untuk kerjasama dan bersetuju untuk melakukan koleksi ini dengan kami!

Mempunyai nilai yang sama untuk menjadi perkhimatan pengantaraan, saya sangat bangga bahawa FV dapat bekerjasama dengan mereka, “sambungnya. FV dan Pos Malaysia yakin bahawa koleksi ini akan menimbulkan emosi kehormatan, maruah nasionalisme dan menghormati pemakai koleksi ‘Negaraku Negaramu’.


Jus Campuran Pegaga, Epal Hijau, Lemon & Madu, Perfect Untuk Anda Yang Nak Jadi Awet Muda

Penjagaan kecantikan bukan hanya luaran sahaja tetapi juga dalaman. Pengambilan jus daripada sayur-sayuran dan buah-buahan amat baik untuk penjagaan kecantikan dalaman. Jus daripada buah-buahan dan sayur-sayuran membekalkan nutrisi yang diperlukan oleh tubuh.

Tidak dapat dinafikan di pasaran ada banyak minuman jus untuk kecantikan dalaman termasuklah minuman kolagen. Namun adalah lebih baik jika jus tersebut anda buat sendiri kerana ia lebih segar dan anda sendiri memilih bahan-bahan untuk dijadikan jus.

RESEPI JUS AWET MUDA

Cara hendak buatnya senang sahaja. Bukan setakat awet muda, jus ini juga turut membantu menambah susu badan bagi ibu yang menyusukan bayi mereka.  Bahan-bahan yang digunakan ialah pegaga, epal hijau, lemon, madu dan air.

Khasiat pegaga sangatlah banyak. Selain membuatkan wajah awet muda, pegaga juga dapat menyuburkan rambut, membina kolagen secara semulajadi, meningkatkan tenaga, melancarkan peredaran darah dan sistem penghadaman.

HIJABISTA: Paling penting, setiap petua perlukan diamalkan secara konsisten. Barulah kita mendapat hasil seperti yang diinginkan.


Capai Kemuncak Rekabentuk Peranti Mudah Alih Premium, Ini Gaya Hidup Yang Hijabi Idamkan.

Peranti yang bijak dalam mengatur semua perihal hanya di hujung jari, menjadi idaman hijabi. Apatah lagi yang mempunyai spesifikasi yang diidamkan. Ya! anda pasti tidak salah alamat untuk memilikinya, bergaya dan nampak premium.

Galaxy S22 Ultra membayangkan semula pengalaman mudah alih dengan menggabungkan ciri terbaik pada siri Note dan S kamera, prestasi dan ketersambungan terbaik yang tersedia pada telefon pintar Galaxy. Peranti yang menggabungkan legasi daripada dua siri peranti pintar Samsung iaitu siri Note dan siri S dimana hasilnya bakal mentakrifkan semula maksud peranti mudah alih yang berprestasi premium. Menampilkan ciri-ciri seperti S Pen terbina, keupayaan Nightography dan video termaju serta hayat bateri yang panjang dan mampu bertahan lebih dari sehari, Galaxy S22 Ultra adalah peranti rekaan Samsung yang betul-betul Ultra.

Galaxy S22 Ultra, telah menyepadukan fungsi terbaik Galaxy Note, seperti stylus S Pen, dengan ciri-ciri siri S yang digemari ramai. Anda pasti tidak mahu melepaskan suatu pengalaman peranti mudah alih yang sesuai dengan pelbagai mod penggunaan, dari keupayaan mencipta kandungan sehingga ke keperluan prestasi pemprosesan tinggi. Pengalaman pengguna yang ditawarkan menerusi peranti ini bukan sahaja unik malah menetapkan piawaian baharu bagi rekabentuk telefon pintar yang terkini. Wow bukan!

Buat pertama kalinya, S Pen yang digemari pengguna Note akan hadir bersama peranti siri S. Berkat S Pen yang meneruskan legasi produktiviti dan keterciptaan yang dipelopori siri Galaxy Note, Galaxy S22 Ultra ternyata melangkaui batasan kemampuan segala peranti mudah alih yang sebelumnya. Lebih-lebih lagi, S Pen telah ditambahbaik, menjadikannya lebih pantas dan lebih responsif. Dengan masa pendam 70% lebih rendah berbanding model sebelumnya, anda kini boleh meneroka kreativiti anda dengan sepenuhnya pada keseluruhan paparan S22 Ultra anda.

Rekabentuk luaran Galaxy S22 Ultra juga menjunjung penampilan telefon ini ke aras peranti Samsung yang paling mewah. Kontur bentuk yang sekian lama dikaitkan dengan keanggunan binaan Galaxy Note kini hadir pada S22 Ultra, dilengkapkan lagi dengan kemasan ‘haze finishing’ dan kanta kamera yang bersepadu dengan bingkai logam telefon. Menariknya Galaxy S22 Ultra hadir dalam empat pilihan warna yang berilhamkan alam semula jadi, termasuk Phantom Black, Phantom White, Green dan, yang terkini untuk S22 Ultra, Burgundy.

Penggambaran foto atau video di bawah pelbagai keadaan pencahayaan tidak lagi menjadi masalah dengan ciri penggambaran revolusioner ‘Nightography’ yang turut hadir pada kesemua peranti siri Galaxy S22. S22 Ultra dilengkapi dengan sensor kamera berukuran 2.4um; sensor ini bukan sahaja merupakan yang terbesar pernah terbina dalam peranti Samsung malah khusus direka untuk memudahkan penggambaran dalam suasana pencahayaan malap. Dipadankan dengan lensa Super Clear Glass S22 Ultra, kandungan rakaman anda dijamin lebih cerah, tanpa silauan, bermaya dan kaya dengan butiran halus. Tambahan lagi, ciri Auto Framing juga hadir untuk memudahkan rakaman video secara berkumpulan sehingga ke 10 orang.

Kamera Galaxy S22 Ultra ini juga terbina dengan kecerdasan AI yang membolehkan hasil penggambaran yang setara dengan tangkapan gambar menerusi kamera DSLR. Selain daripada kemampuan zum Space Zoom sehingga 100x kali ganda, Galaxy S22 Ultra bukan sahaja memberi anda pilihan untuk merakam gambar dalam format RAW sehingga ke 16bit, malah menawarkan akses eksklusif kepada aplikasi Expert RAW yang penuh dengan pelbagai alatan penyunting. Bagi pengguna yang berkecenderungan melakukan penggambaran secara profesional, Galaxy S22 Ultra turut menawarkan pelbagai kawalan kamera seperti tetapan ISO, kelajuan pengatup, imbangan putih dan juga kemampuan fokus secara manual – persis seperti sebuah kamera DSLR.

Selaras dengan jaminan kami untuk memberikan pengalaman pengguna yang terunggul, keseluruhan siri Galaxy S22 turut akan disokong kemaskini OS Android sehingga ke empat generasi peranti. Dengan ini, jutaan pengguna peranti Galaxy di seluruh negara akan dilindungi oleh ciri keselamatan terkini, disamping menikmati prestasi produktiviti dan ciri peranti terkini untuk tempoh masa yang lebih lama. Samsung berazam akan mengembangkan usaha ini ke seluruh barisan produk kami untuk memanfaatkan pengguna merentas ekosistem Galaxy.

Siri Galaxy S22 dilindungi oleh platform keselamatan Knox Vault yang berfungsi mengasingkan data sensitive, seperti kata laluan, biometrik atau kekunci Blockchain daripada sistem pengendalian telefon utama dengan menggunakan pemproses dan memori khusus. Sistem keselamatan yang menyeluruh ini membolehkan pengguna mengawal segala aplikasi yang mengakses data ataupun kamera anda hanya dengan merujuk kepada antaramuka privasi One UI. Selain itu, siri Galaxy S22 juga terbina dengan ciri-ciri keselamatan baru, termasuk ARM microarchitecture yang berfungsi mencegah serangan atas talian ke atas sistem pengendalian dan memori peranti anda.

Siri Galaxy S22 juga membawa Samsung Wallet, suatu kemudahan dompet atas talian bersepadu yang boleh digunakan untuk menyimpan kad pengenalan, tiket perjalanan, pelbagai lesen, dan kunci digital milik pengguna.


Peninju Jerman Peluk Islam Lepas Mendalaminya Waktu Covid-19

Benarlah hidayah itu milik Allah. Ia tidak mengenal sesiapa jika Tuhan sudah mahu memberikannya.

Terbaharu, seorang bintang mempertahankan diri campuran (MMA), Wilhelm Ott telah memeluk Islam selepas beliau memuat naik videonya mengucap dua kalimah syahadah di laman Instagram miliknya.

Menurutnya, Wilhelm menjelaskan bahawa penularan wabak Covid-19 memberikannya masa untuk dirinya berehat lalu mencari kembali pegangan agamanya.

“Islam telah berada di dalam diri saya sejak beberapa tahun lalu, namun saya tidak dapat berbuat apa-apa dan membiarkan diri saya terpengaruh secara politik,” tulisnya.

Di samping itu, Islam juga memberikan dia kekuatan apabila menghadapi waktu yang sukar.

“Kini iman saya benar-benar kuat sehingga saya dapat mengenali satu-satunya Tuhan yang benar.

“Dengan berbangga saya berkata ya, saya adalah seorang Muslim,” jelasnya.

Selain itu, beliau juga turut berkongsi bahawa dia turut menerima pemberian sejadah dan Al-Quran daripada rakannya.

“Terima kasih tidak terhingga kepada semua orang. Anda memberikan saya kekuatan dan menguatkan lagi keyakinan saya pada ALLAH SWT,” katanya lagi di kapsyen gambar tersebut.


Ingin Kelihatan Lebih Muda? Ini Antara Buah-buahan Bantu Kulit Lebih Cantik!

Kelihatan muda adalah impian hampir setiap wanita. Ini bukan sahaja menjadikan wajah kelihatan lebih muda dari usia sebenar, kulit yang sihat pada usia yang tidak lagi muda juga meningkatkan keyakinan diri.

Terdapat banyak perkara yang boleh anda lakukan untuk memastikan kulit anda kelihatan lebih muda, termasuk senaman yang kerap, rehat yang cukup, menjaga kulit anda dengan kerap dengan menggunakan produk pelindung matahari dan anti-penuaan, dan dapat menguruskan tekanan.

Tetapi bukan itu sahaja, ada satu perkara yang anda tidak boleh ketinggalan untuk mengekalkan rupa awet muda iaitu pengambilan buah-buahan yang mampu mengekalkan kulit yang sihat.

Delima adalah buah yang disebut-sebut sebagai buah yang baik untuk kesihatan kulit kerana kandungan antioksidannya. Buah delima ini diketahui dapat mencegah kedutan pada kulit.

Dikatakan juga buah ini boleh meningkatkan kolagen dalam kulit. Anda boleh memproses buah delima dengan memprosesnya menjadi jus.

Seterusnya ialah avokado. Dikeluarkan oleh Healthline, buah alpukat juga kaya dengan antioksidan justeru ia memastikan kulit kelihatan lembut dan licin. Selain itu, avokado ini mengandungi bahan-bahan yang boleh melindungi kulit daripada penuaan pramatang.

Ia juga dipercayai bahawa kandungan vitamin A dalam alpukat boleh membersihkan kulit sel-sel kulit mati. Kandungan karotenoid dalam alpukat juga boleh menyekat toksin dan kerosakan yang disebabkan oleh pendedahan

Blueberry adalah buah yang kaya dengan vitamin A dan C. Blueberry juga mengandungi antosianin. Adalah dipercayai bahawa kandungan antosianin dapat menangkis radikal bebas.

Buah ungu tua ini mampu mengelakkan kerosakan akibat pendedahan matahari dan pencemaran. Blueberry juga dikenali untuk mencegah kehilangan kolagen.

Buah betik kaya dengan antioksidan, vitamin dan mineral yang boleh meningkatkan keanjalan kulit. Buah-buahan yang kaya dengan vitamin A, C, K, dan E boleh meminimumkan penampilan garis-garis halus.

Betik juga mengandungi enzim yang dipanggil papain. Papain juga mempunyai kesan anti-radang dan terkandung dalam produk pengelupasan.

Siapa sangka buah tembikai juga antara buah yang baik untuk kesihatan kulit? Kandungan vitamin A, C dan E menjadikan buah merah ini sebagai ubat untuk mencegah penuaan kulit pramatang.


Bakal Tampil Fesyen Ekstravaganza Ketika Konsert, Aina Abdul Janji Jaga Sensitiviti. Wow Senarai Pereka Terkenal!

Penyanyi Aina Abdul berjanji akan menjaga sensitiviti berpakaian ketika beraksi di konsert A Night With Aina Abdul 2.0 (ANWAA 2.0) Live at Istana Budaya yang berlangsung pada 25 dan 26 Jun ini.

Masih mengekalkan identiti dalam berfesyen, Aina mengambil kira semua saranan yang diberikan oleh orang ramai.

“Setiap malam konsert ANWAA 2.0, saya akan pakai busana berbeza. Saya bakal memperagakan 10 persalinan busana hasil ciptaan pereka fesyen tempatan sepertI Melinda Looi, Zaimi Zulkafli, Rizman Ruzaini, Tsyahmi, Wan & Mary, Behati, Khuntumn dan Masyadi Mansoor.

“Saya tetap mengekalkan identiti Aina Abdul iaitu berani bereksperimen dalam berfesyen, tetapi saya mengambil kira saranan orang ramai dan akan menjaga sensitiviti agar tidak terkait isu panas.

“Baju yang saya gayakan mempunyai maksud tersendiri dan ada juga bersifat ekstravaganza seperti yang selalu saya pakai. Tunggu dan lihat hasilnya nanti, saya memang tak sabar,” kata Aina.

ANWAA 2.0 menjadi medan Aina menonjolkan bakat sendiri dan sebagai salah satu tanda terima kasih Aina kepada semua peminat yang selama ini tidak pernah berhenti menyokong. Bersyukur segala persiapan berjalan lancar, Aina memohon agar perjalanan konsert dipermudahkan.

“Alhamdulillah, semuanya berjalan lancar. Konsert ini menjadi tanda usaha gigih saya dan team Aina Abdul Entertainment untuk memberikan sesuatu untuk peminat.

“Kalau boleh pada malam konsert, saya nak penonton sama-sama menghayati apa yang saya cuba sampaikan, sama-sama menangis, sama-sama ketawa, sama-sama menyanyi.

“Saya nak semua puas menyaksikan ANWAA 2.0 dan saya memohon doa semua peminat agar perjalan konsert selama dua malam dipermudahkan, Insya-Allah,” katanya lagi.


Demi ‘Rezeki’ Anak, Inara Rusli Nekad Buka Purdah! Ini Penjelasan Ustaz..

Baru-baru ini kisah keretakkan rumah tangga penyanyi tanah seberang, Virgoun yang popular dengan lagu berjudul ‘Surat Cinta Untuk Starla’ telah mengejutkan wargamaya serta peminatnya di Malaysia.

Kini, meskipun pasangan ini dalam proses untuk menuntut penceraian, industri seni Indonesia dan Malaysia sekali lagi menerima kejutan daripada isteri Virgoun iaitu Inara Rusli yang memutuskan untuk membuka purdah setelah bertahun-tahun memakainya kerana terdesak mahu mencari rezeki untuk anak-anak dan mempersiapkan dirinya untuk menjadi seorang ibu tunggal.

Perkara berkenaan sekali lagi mengejutkan industri seni kedua-dua negara. Hingga tercetusnya perbalahan dikalangan wargamaya yang mengecam tindakan Inara yang memutuskan tidak lagi berpurdah.

Namun, menurut Inara, tindakannya membuka purdah dilakukan demi meneruskan keberlangsungan hidup bersama anak-anak kelak.

“Saya sudah memikirkan keputusan ini sebaik masalah melanda dan bersedia untuk bercerai.

“Ini saya lakukan demi anak-anak dan mahu mereka mampu hidup dengan baik termasuk mendapat pendidikan yang bagus tanpa bantuan ayah mereka.

“Saya perlu tetap berjuang selepas ini,” katanya seperti lapor Kompas.

Sebelum memilih membuat keputusan besar itu, Inara terlebih dahulu telah bertanya kepada Ustadz Derry Sulaiman mengenai hukum memakai purdah.

Ustaz menjelaskan bahawa pemakaian purdah itu tidak wajib, melainkan hanya mengikuti sunnah yang dianjurkan.

“Ketika Inara bertemu saya, saya jelaskan purdah itu tidak wajib, ia hanya sunnah. Jadi tidak menjadi satu kesalahan jika seseorang individu itu memutuskan untuk tidak lagi mengenakan purdah.

“Dahulu, Inara berniqab kerana Virgoun datang kepada saya bersama Inara menceritakan bahawa Inara sering digoda lelaki lain kerana terlalu cantik. Akhirnya, sebagai penyelesaianya saya minta Inara memakai purdah beberapa tahun yang lalu,” ujar Ustaz Derry.

Justeru, Ustaz Derry meminta orang ramai dan juga wargamaya untuk tidak mempertikai atau mengecam tindakan Inara yang kini tidak lagi berpurdah. Malah, tegasnya tindakan membuka purdah bukanlah satu bentuk atau perilaki maksiat.

Sekadar info, pada pertemuan sama, Inara mengumumkan dirinya kini telah dilantik sebagai duta bagi sebuah klinik kecantikan. Justeru, dia perlu memaparkan wajahnya untuk tujuan mempromosikan produk berkenaan.

“Saya sangat bersyukur kerana ramai yang memberi sokongan. Ramai orang yang baik,” kata Inara.


Hijabi Ini Kongsi Rutin Kecantikan, Dari Muka Berjerawat Teruk Hingga Wajah Kembali Flawless.

Kebiasaannya, kita pasti akan menjaga kulit wajah kita dengan lebih lagi ketika ia sedang breakout. Jika sebelum ini kita tidak memakai apa-apa produk kecantikan, waktu inilah kita akan mencuba segala produk yang ada di pasaran bagi menyelesaikan masalah tersebut.

kredit: twitter @raratan29


Shabana Basij-Rasikh, Srikandi Hebat! Tekad Hentikan ‘Diskriminasi Pendidikan Wanita’ Afghanistan

Pendidikan merupakan medium terbaik yang mampu mengubah kehidupan seseorang, dengan adanya pendidikan bukan sahaja taraf hidup seseorang dapat
dipertingkatkan, malah ilmu yang tepat mampu membangunkan bangsa dan negara.

Namun, lebih dua dekad ‘diskriminasi pendidikan terhadap jantina’ yang menjadi perdebatan di seluruh dunia, telah memberi kesan buruk terhadap kanak-kanak perempuan, mahupun wanita apabila mereka dilarang sepenuhnya untuk ke sekolah demi menuntut ilmu.

Bagaimanapun, sekatan pendidikan itu langsung tidak memberi kesan kepada Srikandi Pendidikan Afghanistan, Shabana Basij-Rasikh untuk memenuhi impiannya yang tak pernah usai dan begitu cintakan ilmu dan pendidikan.

Beliau yang ketika itu masih kecil, sanggup menyamar sebagai lelaki demi menghadiri ‘sekolah rahsia’ bagi pelajar perempuan.

“Saya berumur enam tahun ketika Taliban mengambil alih pemerintahan Afghanistan dan mengharamkan perempuan ke sekolah.

Artikel berkaitan: Wanita Berhijab Ini Cipta ‘Sejarah’ Wanita Palestin Pertama Menang Pilihanraya AS

“Jadi, untuk lima tahun seterusnya, saya berpakaian seperti lelaki untuk mengiringi kakak saya yang tidak dibenarkan keluar rumah tanpa ditemani lelaki. Kami menghadiri sekolah rahsia.

“Itu satu-satunya cara untuk kami mendapat pendidikan. Setiap hari kami akan menggunakan jalan yang berbeza supaya tiada sesiapa yang tahu ke mana kami pergi.

“Kami simpan buku dalam beg barangan runcit supaya kelihatan seperti kami keluar untuk membeli barang,” kongsi Shabana menerusi video syarahan Ted Talk yang telah ditonton lebih sejuta kali.

Jelasnya lagi, sekolah rahsia yang dihadirinya terletak di sebuah rumah yang memuatkan Lebih 100 orang pelajar perempuan, serta terpaksa berhimpit di ruang tamu kecil demi menuntut ilmu.

Tambahnya lagi, dia hanya dapat merasai nikmat menuntut ilmu sebenar apabila pemerintahan Taliban di Afghanistan tamat pada 2001.

Oleh kerana mempunyai prestasi akademik yang sangat cemerlang, Shabana telah tersenarai bagi program pertukaran pelajar dan akhirnya berjaya menamatkan pendidikan menengahnya di Amerika Syarikat (AS).

Selepas itu, Shabana terus cemerlang mengejar kecintaan dalam pendidikan dan menuntut ilmu di peringkat yang lebih tinggi, hingga akhirnya beliau mengenggam Ijazah Sarjana Dasar Awam dari Universiti Oxford serta dianugerahkan kedoktoran kehormat dari Universiti SOAS, London.

Sehubungan itu, ketika masih dalam pengajian di Middlebury pada 2008, Shabana telah mengasaskan sebuah Sekolah Kepimpinan di Afghanistan (SOLA) bertujuan membela nasib para wanita untuk mendapatkan hak sama rata untuk menuntut ilmu.

“Ketika ini, SOLA mempunyai hampir 100 pelajar dari 28 wilayah di seluruh Afghanistan.

“Sekolah kami menyediakan tiga program pendidikan kepada pelajar, iaitu pra-Gred 6, persekolahan menengah dan persekolahan  tinggi,” ujarnya.

Untuk rekod, SOLA merupakan sekolah berasrama penuh khas yang dibangunkan Shabana demi menyediakan persekitaran selamat kepada pelajar wanita di Afghanistan.

Pada Ogos lalu, Taliban kembali menguasai Afghanistan apabila AS menarik tenteranya dari negara itu, hingga mengakibatkan impian pendidikan Shabana dan SOLA hampir terhenti sekali lagi.

Kembalinya pemerintahan Taliban merupakan cabaran terbaharu untuk SOLA dan seluruh komuniti pendidikan Afghanistan.

Namun, bagi Shabana, semangat perjuangan untuk membangunkan pendidikan wanita di tanah tumpah darahnya itu tidak akan pernah terpadam.


Usahawan Fesyen Popular Jezmine Zaidan Meninggal Dunia

Inna Lillahi wa inna ilayhi raji’un…

Terkejut team Hijabista mendengar perkhabaran tentang pemergian Jezmine Zaidan atau popular dikenali sebagai Jezmine Blossom dalam kalangan pencinta fesyen dan hijabi di Malaysia.

Figura fesyen yang satu ini antara individu yang sering menyumbang idea, busana dan juga penataan gaya kreatifnya tatkala Hijabista bermula sebagai sebuah majalah cetak khusus buat hijabi kira-kira 10 tahun lalu.

Jadi tidak hairan jika gayanya menjadi perhatian terutama hijabi yang mahu tampil berbeza.

Dalam satu hantaran di laman Facebook suaminya, Kay Ghazali, dia memaklumkan yang isterinya telah menghadap ilahi hari ini, Jumaat, 24 Jun 2022, kira-kira jam 3.30 pagi.

“Assalamualaikum semua. Di pagi Jumaat yg mulia ini mohon sedekahkan doa utk mengiringi arwah isteri saya Jezmine Zaidan yg telah menghembuskan nafas terakhir jam 3.30 pagi. Dengan ini saya memohon ampun dan maaf bagi pihak sekiranya beliau ada menyinggung perasaan sesiapa.

“Maafkanlah dia. Sesungguhnya dari Allah kita datang, kepada Allah juga kita kembali. Innalillahiwainnlaillahirojiun,” tulisnya.

Allahyarhamah meninggalkan suami dan juga dua orang cahaya mata. Semoga rohnya dicucuri rahmat dan ditempatkan bersama orang-orang beriman.

Menurut sumber, jenazah Allahyarhamah akan dikebumikan selepas solat Jumaat di tanah perkuburan Islam Kg Melayu Subang.

Al-fatihah…


Nikmati Hidangan Berbuka Tanpa Rasa Paranoid Di Kojo Dan 10 Gram. Citarasa Kontemporari Ramadhan Buffet Berbaloi!

Ramadhan yang menjelma setelah pandemik, pastinya dinanti-nantikan oleh sekalian muslimin dan muslimat di seantero dunia. Inilah masanya untuk duduk semeja dan berkumpul bersama ahli keluarga, mahupun sahabat handai bagi menikmati juadah berbuka puasa.

Menyedari hakikat, Ramadhan yang diraikan perlu disempurnakan dengan bersederhana, hijabi dan keluarga mahupun rakan-rakan tidak perlu ada rasa paranoid dengan keselematandan kelesaan menjamu selera di luar.

Restoran Kojo by 10 Gram yang berlokasi di Cyberjaya dan 10 Gram Vista Alam, Shah Alam, menyediakan juadah berbuka puasa bertemakan buffet dengan tawaran harga yang cukup berbaloi. Apa yang penting hijabi tidak perlu berebut atau beratur panjang, hidangan utama tersedia dihidang di atas meja dengan pilihan menu yang dipilih seperti yang disenaraikan.

Salah satu daripada 9 hidangan menyelerakan ini boleh anda nikmati bersama-sama juadah berbuka puasa yang lain sebagai pelengkap buffet Ramadhan di sini. Antara hidangan berkenaan ialah, buah kurma, Karipap, Roti Jala, Tom Yam, Kuih Ketayap, Mi Goreng, Ceaser Salad, Popiah, buah-buahan dan beraneka kek, kopi, teh tarik, air sirap dan air oren.

Menikmati juadah puasa ketika Ramadan menuntut kita tidak membazir dan berlebih-lebihan. Dengan hanya RM69.90, anda berpeluang menikmati salah satu daripada 9 hidangan utama termasuk lebih 15 pilihah sampingan lain termasuk minuman panas dan sejuk yang disediakan di 2 cawangan restoran berkenaan sepanjang Ramadhan ini. Berbaloi bukan!

Jadi, inilah masanya untuk makan sambil menikmati momen bersama tersayang dengan pilihan juadah istimewa iaitu Nasi 10 Gram. Nasi 10 Gram dilengkapi dengan Nasi Minyak istimewa dan Ayam Goreng bahagian peha, papadom dan semakin enak dinikmati bersama 2 jenis sambal pedas.

Buffet Ramadhan istimewa ini boleh didapati di Kojo, Cyberjaya dan 10 Gram Vista Alam, Shah Alam bermula 4 Apri ini bersamaan 2 Ramadhan, dari jam 6 petang setiap hari. Untuk tempahan sesi berbuka puasa, anda boleh hubungi/WhatsApp 011-1195 2825 Potongan harga istimewa akan diberikan kepada tatamu yang membuat tempahan awal.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Langkah Selamat Untuk Yang Berhijab Kekalkan Keharuman, No 9 Ketenangan Hijabi Dengan Satu Semburan.

Aksesori yang wajib dikenakan agar badan kita sentiasa berbau harum dan segar. Minyak wangi boleh membantu untuk membuatkan hijabi untuk menjadi lebih yakin apabila berhadapan dengan orang ramai. Namun ada juga cara untuk yang berhijab kekalkan keharuman dengan semburan minyak wangi.

Tidak hairanlah minyak wangi sentiasa ada di dalam tas tangan hijabi. Terdapat pelbagai jenis minyak wangi dan bau – bau yang dikeluarkan juga adalah berbeza mengikut citarasa orang ramai.

Mudah sahaja untuk kekalkan wangian tahan lama, pastikan tempat penyimpanan minyak wangi adalah betul. Minyak wangi anda berada di tempat yang sejuk, kering serta jauh daripada sinaran cahaya matahari dan juga sumber cahaya seperti lampu dan tingkap. Tidak boleh menyimpan minyak wangi di tempat yang lembab seperti bilik mandi kerana ia boleh menghilangkan bau serta merosakkan kualiti minyak wangi.

Anda digalakkan menggunakan minyak wangi sebelum mengenakan pakaian di badan kerana minyak wangi akan kekal lebih lama apabila dikenakan terus di tubuh badan. Hal ini kerana, minyak wangi akan diaktifkan oleh haba semulajadi di tubuh badan dan akan membuatkan wangian tersebut kekal lebih lama berbanding menyembur minyak wangi pada pakaian anda. Selain itu, menyembur minyak wangi secara terus kepada pakaian juga akan menyebabkan pakaian menjadi kotor.

Menyembur minyak wangi pada badan, sebenarnya perlu disembur pada tempat – tempat tertentu untuk mendapatkan kesan yang tahan lebih lama. Tempat yang terbaik adalah untuk menyembur pada titik nadi badan. Anda disarankan untuk menyembur minyak wangi pada bahagian belakang telinga, pergelangan tangan, siku dan juga belakang lutut. Dengan cara ini, minyak wangi akan tahan lebih lama dan baunya juga akan berkekalan.

Terdapat kajian yang mengatakan bahawa minyak wangi akan berkekalan lebih lama apabila disemburkan kepada kulit yang berminyak berbanding kulit yang kering. Cuba untuk melembapkan kulit anda sebelum menyembur minyak wangi ke tubuh badan. Gunakan losyen atau pelembap untuk memberikan kelembapan kepada kulit dan kemudian semburkan minyak wangi. Pastikan produk tersebut tidak mempunyai sebarang bau agar ia tidak bercampur dengan bau minyak wangi.

Ramai yang selalu menggosok minyak wangi selepas mereka menyembur minyak wangi tersebut ke bahagian badan. Elakkan dari melakukan perkara ini kerana menggosok minyak wangi boleh menghancurkan molekul minyak wangi tersebut dan seterusnya membuatkan bau minyak wangi hilang dengan lebih cepat. Terus menyembur minyak wangi ke tubuh badan dan biarkan ia menyerap dengan sendiri.

Kenapa anda perlu menyembur minyak wangi sejurus selepas mandi? Sebabnya ialah kulit anda akan menjadi lebih lembab apabila terkena air dan lembapan semulajadi ini boleh membantu untuk membuatkan minyak wangi tersebut tahan lebih lama. Teruskan menyembur minyak wangi selepas mandi dan pastikan menyembur sebelum anda mengenakan sebarang pakaian atau aksesori. Hal ini kerana sesetengah aksesori akan pudar warnanya apabila terkena minyak wangi.

Tidak ramai yang tahu akan taktik ini kerana ianya tidak begitu terdedah dan tidak diguna pakai oleh orang ramai. Semburkan minyak wangi pada sikat rambut dan sisirkan rambut dengan menggunakan sikat tersebut. Hal ini akan membuatkan bau minyak wangi akan tahan lebih lama sekiranya anda cepat berpeluh di bahagian tubuh badan. Selain itu, minyak wangi tersebut juga akan membuatkan rambut sentiasa berbau wangi. Tidak perlu risau kerana minyak wangi tersebut tidak akan merosakkan rambut.

Elakkan dari menggunakan banyak minyak wangi di dalam satu masa kerana ia boleh membuatkan bau bercampur dan seterusnya bau tersebut akan hilang dengan cepat. Sebaiknya dapatkan satu bau yang anda gemari dan gunakan minyak wangi tersebut sahaja untuk memastikan bau tersebut tahan lebih lama dan tidak dicampuri dengan bau-bauan yang lain.

Julung kali berada di pasaran Asia, gabungan Tembakau Craven ‘A’ dengan debuan Vanilla, Portrayal Woman wangian yang berasap tetapi mempesona. Disatukan dengan Melur sebagai haruman imbasan dan Elemis sebagai haruman dasar, adunan menghidupkan semula semangat kebebasan tahun 1920-an. Wangian flora ini sesuai untuk hijabi yang tenang dan yakin, tetapi anggun dan berani menongkah arus. Ia disemarakkan dengan sentuhan keghairahan Sundal Malam yang bersama-sama menjadikannya wangian yang menawan lagi menggoda.

Botol kaca kristal lambang keunggulan Amouage diperkenalkan dalam kemasan mutiara pendarrona, dihiasi permata biru kristal Swarovski khusus untuk Portrayal. Kotaknya berwarna biru berdebu lembut dengan hiasan jacquard yang memberikan sentuhan keanggunan.


Panduan LENGKAP Gaya Hijab Ikut Bentuk KACA MATA Buat Gadis Hijabi Saat BERCUTI

Tidak lengkap rasanya kalau sedang bercuti tanpa pemakaian kaca mata hitam. Bercuti di negara panas mahupun tika musim luruh menyebabkan kita wajib membawa kaca mata hitam bagi melindungi mata kita daripada teriknya mentari yang akan mengakibatkan kerosakan retina mata. Lebih daripada itu, wanita berhijab kini juga menjadikan kaca mata hitam sebagai aksesori penambah gaya agar tampak lebih menarik dan ‘trendy’.  Namun, harus diingat, ada beberapa tip yang anda harus ambil peduli sebelum mengenakan kaca mata ini. Sebagai menyemarakkan ‘mood’ bercuti anda. Ayuh, semak beberapa tip yang HIJABISTA kongsikan!

Jika anda memilih untuk memakai hijab lilit, anda boleh memakai kebanyakan bentuk kaca mata hitam kerana kainnya longgar, serta anda boleh mengubahnya mengikut kesesuaian kaca mata hitam tersebut.

Jika anda memilih untuk memakai tudung Syria atau Al-Amira hijab, elakkan daripada memakai kaca mata hitam berbingkai kecil kerana ini akan menyebabkan kepala anda kelihatan lebih besar. Namun, gaya tudung ini menyerlahkan bentuk wajah anda.  Oleh itu, gunalah panduan pemilihan bentuk kaca mata hitam mengikut bentuk muka anda seperti berikut.

Hijab empat segi sesuai dikenakan dengan kebanyakan bentuk kaca mata hitam, tetapi elakkan bentuk yang terlalu kecil atau segi empat sama supaya muka anda tidak tenggelam di dalam hijab tersebut.

Walau bagaimanapun, adalah penting untuk memilih kaca mata hitam yang menepati lebar muka anda supaya apabila hendak menanggalkan kaca mata hitam tersebut, hijab tidak ikut tertanggal atau terkeluar. Oleh itu, sangat penting untuk anda mencuba kaca mata tersebut dahulu sebelum membelinya.

Opps! Namun, haruslah pastikan bahawa anda menutupi dada dengan sehelai hijab lagi, ya?

P/S: Fabrik tudung daripada jenis sifon ketika bercuti satu pilihan yang bijak kerana teksturnya yang lembut, beralun dan ringan sentiasa memberikan keselesaan yang berpanjangan ideal dengan cuaca panas dan lembap. Anda yang memakainya pasti terlihat hebat dan bergaya, anggun serta terserlah personalitinya.